text:
Kralendijk – Ta temporalmente prohibí pa importá wòrs, belèg i otro produktonan di karni for di Repúblika Dominikana(Santo Domingo). Entidat Públiko Boneiru a tuma e desishon akí pasobra nan a topa ku malesa afrikano di porko na Repúblika Dominikana.
Kantidat chikitu di produkto di karni manera belèg tampoko no por drenta nos isla. Duana ta bai pone èkstra atenshon riba esaki na aeropuerto. E funshonarionan di kùr di Departamento Veterinario Boneiru tambe ta bai supervisá esaki den kaso di importashon di (produkto di) karni via laman.
Malesa afrikano di porko ta sumamente kontagioso i peligroso pa prinsipalmente porko. Departamento Veterinario Boneiru ke prevení ku ta bini un brote di e malesa bou di porkonan na Boneiru.
Kontagio por tuma lugá pa medio di kontakto direkto entre e porkonan i mediante komementu di karni òf produkto di karni kontagiá. E malesa por plama tambe via artefaktonan kontagiá, manera sapatu, paña di bisti, vehíkulo, kuchú òf kuminda di bestia. Por lo demas malesa afrikano di porko no ta kontagioso pa hende.


c: text/html

text:
E islanan di Hulanda Karibense ta kas pa diverso ekosistema ekstraordinario denter di e Reino Hulandes: di ref di koral bírgen te na mondi tropikal den montaña poko komun; e mundu di naturalesa espektakular di e islanan akí ta kontené espesie ku no por haña mas riba nos planeta. Siudadanonan por yuda e organisashonnan di konservashon di naturalesa i outornan di dokumento di maneho dor di reportá espesienan di bestia i mata di laman i di tera riba e wèpsait dutchcaribbean.observation.org.
Siudadanonan Por Yuda Reportá Espesienan di Animal i Mata
Dutchcaribbean.Observation.org ta un wèpsait online grátis pa registrá tur opservashon ku a mira tur sorto di espesie. Tur hende por registrá i manda su opservashonnan di loke a mira i e plataforma akí ta disponibel na mas ku 40 idioma. Ta tradusiendo e plataforma akí na papiamentu. Observation.org ta ofresé tambe App grátis pa iPhone (iObs) & Android (ObsMapp). E reportahenan di espesie di parti di komunidat lokal ta hopi balioso pa e organisashonnan di konservashon di naturalesa i e outornan di dokumento di maneho, pa por siña konosé i protehá e espesienan riba nos islanan.
Kontribushon di pòrtrèt
Observation.org ta trahando huntu ku DCNA i Naturalis Biodiversity Center riba un programa digital pa outomatisá identifikashon di espesie. Bo pòrtrètnan ku bo manda pa nos ta di gran balor pa hasi esaki posibel.
Start awe!
Kuminsá awe pa kolekshoná un banko grandi di biodiversidat pa Hulanda Karibense.
Pa bo kuminsá:
- registrá ku bo nòmber kompletu riba: https://observation.org/registreer.php
- wak e video ku ta splika kon pa manda opservashon di loke a mira https://www.youtube.com/watch?v=xGksc6xHrd4
- baha e app pa medio di App Store / Google Play. Ora ku a kaba di instalá e app baha e lista di espesie pa e pais ‘Dutch Caribbean’
- hasi uso di bo akount personal pa por login online anto den e app
- Kuminsá ku graba bo opservashon di loke a mira!
Si tin kualke pregunta, por fabor no keda sin tuma kontakto ku nos na research@DCNAnature.org

robotstxt: allowed

filter: keep


text:
ORANJESTAD – Tabata na aña 1949 cu un grupo di fundacion di artey cultura hopi activo den comunidad bou di e capa di FundacionCultureel Centrum Aruba (CCA), tabata sinti un gran necesidad pa tin un luga na unda por eherce y desaroya e disciplina di arte.
Fundacion Cultureel Centrum Aruba hunto cu otro fundacion y grupocultural, manera Filmliga Aruba, Arubaanse Muziekschool, de ArubaanseKunstkring, het Arubaans Symphonie Orkest, de Volksuniversiteit Aruba, de Aruba Camera Club, de Amateurtoneelgroep, de RythmischeDansschool y de Vereniging Pro Musica a uni forsa pa haci e soño di tin un edificio pa arte y cultura bira realidad.
Asina a funda Stichting Schouwburg Aruba (SSA) na 1955 cu e meta pa construi y maneha e prome centro cultural di Aruba. E instancianan cu a haci construccion di un cas pa cultura pa Aruba posibel tabata TeritorioInsular di Aruba, fundacion Stichting voor Culturele Samenwerking met Suriname en de Nederlandse Antillen (Sticusa) na Hulanda, Lago Oil & Transport Co. Ltd. y por ultimo Koninklijke Nederlandse StoombootMaatschappij (KNSM) di Amsterdam. E diseño tabata na encargo di arkitecto F.F. Zingel, kende tambe a diseña Centro Pro Arte y misa di Brievengat na Corsou. Asina a lanta un edificio moderno, nos Cas di Cultura (CdC) cu tabata y ainda ta marca entrada di Playa y cu a habri suportanan oficialmente 15 di november 1958.
Te awe, despues di 60 aña, SSA ta maneha Cas di Cultura y ta percura pa e edificio por duna comunidad cultural y general e servicio mereci. Sinembargo, na 2018, SSA ta para dilanti di e reto grandi di un renobacionextenso di Cas di Cultura. Un renobacion cu ta sumamente necesario enconexion cu biehes di e facilidadnan, logistica interno anticua y e tamañocu no ta apropia mas pa Aruba su populacion. Desde 2015 a cuminsa tumapaso preparatorio pa e renobacion pa medio di reunionnan cu usuarionandi CdC y partnernan den cas cu ta Scol di Musica Rufo Wever, Scol di Baile Diana Antonette y Da Vinci Academy. Djey a sali un plan di rekisitocu e compania Theateradvies BV di Hulanda y Monumentenbureau Aruba a traduci e plan den un diseño hunto cu un plan di financiamento. Cu hopipositivismo SSA ta cana e caminda aki sperando aporte di henter Aruba sucomunidad.
Cas di Cultura ta mas cu un edificio pa presenta of presencia obra.
Esaki ta e cas unda e famia cultural di Aruba ta bin hunto pa fortifica e lasonan necesario pa yuda nos pais desaroya como un nacion culto y progresivo.
Den transcurso di aña hopi cos a cambia. E fundacionnan Sticusa y CCA no ta existi mas y tambe hopi di e fundacionnan cu tabata ricibifinanciamento di CCA a keda disolvi. E desaroyo aki a haci cu a realisahopi menos iniciativa den programacion. Un desaroyo positivo tabata, oraFundacion UNOCA (Union di Organisacionnan Cultural Arubano) a percura pa varios fundacion, grupo cultural y artista por a sigui realisa nan proyectonan. Mester reconoce cu e cantidad di produccion Arubano a kedamenos compara cu den tempo di Sticusa y CCA. Ademas, e ‘sentido di union’ cu tabata reina antes a mengua un tempo, mientras cu awor e enfoke riba arte y cultura ta bolbiendo y gruponan ta lantando y ta uni. E gran acogida di medionan social na Aruba ta contribuyendo tambe napromocion di arte y cultura. Sinembargo, ainda tin hopi espacio pa mas dialogo y union.
Den e buki BaluArte por lesa mas di nos baluartenan cultural di nos pais. E miho regalo un buki di BaluArte y tur esnan interesa den e bukiBaluArte por tuma contacto cu oficina di UNOCA na telefoon 5820108 of 5835681 durante orarionan di oficina di oficina entre 8’or di mainta y 4’or di atardi of por manda un email na unoca@setarnet.aw pa mas informacion. Ademas e buki ta obtenibel na Cas di Cultura, Plaza Bookshop, Van Dorp y De Wit Stores na San Nicolaas y Oranjestad. E prijs di e buki ta 55 florin.


text:
Estudionan ta indica cu (1) den cuatro (4) hende muher den nos comunidad, cu haya nan menstruacion, no por carga e gasto pa e productonan sanitario necesario. Cu esaki den mente Rode Kruis Aruba a inicia e Proyecto: “Menstrual Hygiene Products”.
E proyecto ta yuda conscientisa e comunidad ariba e problematica aki y tambe ta yuda colecta producto di hygiene femenino pa Rode Kruis por traha pakete pa entrega na teeners y mama hoben, mensualmente.
Aruba Bank ta consisti di 75% empleadonan femenino y a wak e iniciativa aki como un bunita oportunidad pa pa duna un man na un grupo di damas cu mester di ayudo.
Entre e empleadonan a logra colecta un cantidad substancial di producto di hygiene femenino pa aporta na e causa.
Gerencia di Aruba Bank ta orguyoso di e sosten y e comprencion cu e coleganan femenino y masculino a duna na e proyecto y ta aplaudi e iniciativa aki di Rode Kruis Aruba.


text:
Diamars mainta durante e investigacion pa cu e kiebro y ladronicia na Schotlandstraat a topa cu hopi di e articulonan horta den un baki di sushi banda di e lugar. Polis mesora a tuma imagen di e situacion y a confisca tilur articulo y tini e caso aki bao investigacion.
0 thoughts on “Hopi di e articulo horta di Deli Caribbean a ser haya den baki di sushi bandi e lugar.”
-
hhaha, mi ta kere ku no tabata tin kiebro nunca, mas bien artikolo ku nan mes a benta afo pa djei stage un kiebro pa despues cobra seguro.
paso ban ta serio, un ladron no ta bai horta tanto kosan pa djei despues benta nan den e bari di sushi banda di e luga mes.


text:
ORANJESTAD – Durante e anuncio pa lansamento oficial di servicio di WiFi gratis den Caya G.F. Betico Croes, nos Prome Minister Mike Eman a comparti ultimo desaroyonan pa loke ta e estimulo comercial di e area den nos centro di ciudad. E mandatario ta sinti, y ademas ta wak cu comercio ta tumando stapnan concreto den direccion di tuma iniciativanan propio pa yuda rebiba nos Caya Grandi.
Eman ta kere cu finalmmente e diferente encuentronan di reflexion cu sector priva y e esfuersonan haci di parti di gobierno, ta cuminsa duna su fruto. Propietarionan di edificio y comerciantenan ta wak cu, haciendo e cambionan necesario den mentalidad y structura fisico, tin un potencial grandi pa tap den dje.
“Conceptonan nobo unda ta bay ofrece hospedahe caminda e espacionan den di dos piso ta combirtiendo den camber, apartamento y condominio y esaki ta trece un grupo importante di persona cu lo keda move den caya y ta trece un contribucion hopi grandi,” asina Eman a bisa. Despues di e fase di renobacion y awo esun tecnologico cu WiFi y Sound System, Caya Grandi ta bay conoce un di tres fase relevante cu ta esun caminda ta maximalisa e espacionan existente.
Prome Minister Eman ta wak cu pronto edificionan lo cambia di retail pa horeca treciendo un ambiente completamente diferente. Asina hendenan cu ta bin pa horeca ta bay pasa den e tiendanan pa haci compras of e hendenan cu ta bin pa haci compras por pasa na e luganan di horeca pa un momento agradabel den contexto familiar. “Esey ta tur e infrastructura cu nos a bin ta creando akinan,” Eman a indica.
A finalisa bisando cu “Nos ta hopi combenci cu Caya Grandi lo bira e exito grandi cu nos a idea. Nos tur tin cu traha riba dje, sector publico y sector priva den un sociedad pa haci esaki posibel y tur e facilidad cu ta wordo poni ‘in place’ pa haci’e posibel.” A keda anuncia emesun dialuna mainta aki cu prome cu fin di aña lo finalisa e trabounan di instalacion di sistema di zonido, pero tambe ta cuminsa cu lonanan grandi cu lo cubri parti mey mey di caya di un edificio pa otro, pa brinda asina ainda mas sombra na bishitantenan y crea e ambiente di un centro comercial.


text:
(LaPatilla) – E falta di politicanan publico alrededro di e proteccion di e derechonan di infancia na Venezuela ta procedente di e violacion di e derechonan di menornan, hopi di cual ta haya nan mes obliga pa sali ariba caya pa traha y haya e alimento diario, organisacionnan y expertonan ta sigura.
E encuesta mas reciente ariba e condicionnan di biba (Encovi), un estudio elabroa pa e Universidad Catolico Andres Bello (UCAB), cu ta recoge cifranan ariba e situacion di e pais Caribense, a determina cu e 94.5% di e Venezolanonan ta biba bao di e nivel di pobresa y cu e cobertura educativo a baha na 65%, 5 punto menos cu den e medida di 2019-2020.
Y aunke no tin cifranan oficial den e materia di infancia na Venezuela, e situacion di e muchanan den hogarnan considera pober ta evidente ariba e cayanan di Caracas, unda cu por mira gruponan di hasta 20 mucha cu ta aglomera na e lusnan di trafico, haciendo truconan malabarista of hacienda bentanana di auto limpi pa gana entre tres y seis dollar pa dia.
Un rapport recien di e Centronan Comunitario di Aprendisahe (Cecodap) a revela cu Venezuela a registra un total di 3.738 morto violento di menornan di edad entre 2017 y 2019. Carlos Trapani, coordinador di e ONG Cecodap, a splica cu ta trata di condicionnan cu e infancia Venezolano ta biaba y den cual “no tin tendencia pa mehora”.
E ONG internacional ‘World Vision’ a alerta cu na november di 2020 durante e pandemia e trabou infantile a aumenta cu un 20% compara cu añanan anterior y cu den e cifra ey, e 28% ta dedica na pidi placa, y por lo menos e 19% ta bende productonan ariba caya.


text:
KRALENDIJK – Un mucha ku a bai landa pa disfrutá di su fakansi grandi a sali di malu na momentu ku el a kòrta su pia na e waf resien konstruí na Chachacha Beach. E mayor a konta ku e yu tabata landa i na momentu ku el a bai subi e waf pa medio di e trapi nobo pegá na parti nort di e waf, el a kòrta su pia. E kòrtá tabata grandi, loke a pone ku mester a bai poli pa kose e herida. Segun e mayor di e mucha ku a heridá su pia na e trapi, ku no ta promé mucha ku a kòrta su pia. E tin informashon ku esaki a sosodé ku mas mucha. Otro kos, ta bon pa hendenan di edat ku ta bishitá Chachacha Beach i tur otro persona tene na kuenta ku momentu ku e waf ta muhá, esta hende subi for di laman ku pia muhá riba e waf, esaki ta slep. Ta bon pa esnan konserní tuma nota di e situashon i kisas por hasi algu pa drecha loke no ta korekto. Otro kos ku ta notabel ta e trapi su lugá pa pone pia ariba, esta e promé tabla mas abou den laman ta haltu, loke ta hasi difísil pa un hende subi e waf pa medio di e trapi. Pa e ta mihó mester pone un tabla mas abou pa por hasi uso di e waf mas stabil. E mucha ku a kòrta pia na e trapi parti nort di e waf, dòkter a opta pa kose e kòrtá, ku tabata sangra bastante.
Radio Live 99.9 FM a drenta den kontakto ku Havenmeester Gunther Flanegin relashoná ku un suseso ku a sosodé na waf nobo di Chachacha Beach. Flanegin: “Nos ta na altura di loke a sosodé. Ta trata di skruf ku tin na e trapi. Debí ku e muchanan ta landa i ta kita e dòpinan ku tin na e skruf, ta pone ku e ta bira algu peligroso i por kòrta entre otro pia di un hende. Esaki a sosodé 2 bia ku a kita e dòpinan. Awor a opta pa kòrta e skrufnan asina eliminá tur posibel desgrasia usando e trapi na Waf di Chachacha Beach. E parti ku e waf ta slep debí ku e palu ta muhá, havenmeester a bisa ku esaki ta un tipo di palu fuerte, esta ‘hardhout’. Ta trata di un tipo di palu ku ta seka rápido i ‘eigenlijk’ mester evitá e slepmentu,” Havenmeester Flanegin a bisa.


text:
Den cuadro di e memorando di colaboracion (MOU) entre Museo Arqueologico Nacional Aruba (MANA) y e protecto di e ‘Conseho di Investigacion Europeo’ esta ‘Nexus 1492’, lo tuma lugar un excavacion di sondeo na Santa Cruz. E Departamento Cientifico di MANA y arqueologonan di NEXUS lo remove capanan di superficie terestre pa haya mas informacion tocante e grandura, densidad di material arqueologico etc. di e santana cu a descubri na Santa Cruz na 2001.
Innovacion
Pa prome biaha na Aruba lo usa un drone y aparato di filma 360 pa documenta trabounan di excavacion. E documentacion aki ta na encargo di ‘Brenchie’s Lab’ y e material lo por ser usa pa uso di documentacion cientifico y educativo. Ta planea pa e ‘producto’ di e filmacion ser usa como parti di e oferta educativo di MANA pa scolnan secundario. Henter comunidad di Aruba y esun internacional tambe lo por conoce mas di e trabounan aki ya cu ta planea pa incorpora e material di e filmacion riba e.o. e website di NEXUS. E documentacion cu tecnologia moderno aki ta posibel danki na un inversion di NEXUS y di ‘Fundacion 1403’, cualnan a uni pa hiba investigacion arqueologico y concientisacion di e balor di e herencia arqueologico na Aruba y den region na un siguiente nivel.
Live-stream
E trabounan ta planea pa dura mas of menos un siman y riba e ultimo dia di investigacion lo ‘live-stream’ for di e sitio riba e Facebook di MANA pa publico por haya un bista ‘live’ di kico e trabounan a encera. MANA lo avisa henter comunidad na tempo ki dia nan por wak esaki, pues keda pendiente.
Partners
Pa por ehecuta y documenta e trabounan aki MANA manera semper ta colaborando cu varios instancia. Un danki di antemano na NEXUS, ‘Fundacion 1403’, ‘Brenchie’s Lab’, DOW, Notaris Marion Tromp y famia y tur persona y/ of instancia cu a duna cooperacion cu e proyecto aki.


text:
KRALENDIJK – Djamars atardi kantidat di taksista a presentá na ‘Wilhelmina Plein’ pa mustra nan prekupashon pa loke ta trata nan parti finansiero. Ronny Bernabela i Stanley Balentin a papia e atardi ku diputado James Kroon i prensa presente, den presensia di mayoria di taksista. Bernabela a menshoná ku e ta deseá pa Ramoncito Booi regresá den polítika i atendé kos pa Boneiru. Bernabela: ”Un persona ku sigur por yuda nos ta Booi. Hopi ta kritik’é, sinembargo e ta e hòmber ku a hinka nos den Hulanda i e si sa kon atendé ku e hulandesnan. Hendenan asina nos mester awor den polítika. Mi no ke desgabá otro polítikonan, sinembargo no tin un figura manera Booi, momentu ku e yega Hulanda, nan ta tendé i respet’é. Si Booi tin un bon tim, sigur nan ta yuda Boneiru for di den e situashon aktual. Ta di lamentá ku e hendenan aki no ta aktivo den polítika. Momentu ku Booi a kuminsá atendé kosnan pa un Boneiru nobo, otronan a tumba gobièrnu den pasado strob’é di kaba pone tur kos na òrdu. Mi ta pidi gobièrnu di Boneiru pa buska e mihó hendenan pa yuda nos. No bisa Hulanda ta yuda, i esei no ta e kaso, ”Bernabela a menshoná.
Radio Live 99.9 a papia ku Ramoncito ‘Monchi’ Booi relashoná ku loke Bernabela a menshoná. Booi:”Bèrdat mi a tuma nota loke Bernabela a menshoná di mi persona. Ta Bernabela su opinion i mi ta respetá e gobièrnu aktual. For di 2010 mi no ta den gobièrnu komo polítiko, i lo no regresá den polítika. Mi no tabatin kombersashon ku Bernabela riba e tópiko aki, i ta Berneabela su pensamentu i deseo. Ami lo no bai atendé ku polítika mas. Tempu a pasa i awor ta momentu pa otro kos den bida,”Booi a menshoná relatá riba loke Bernabela a menshoná di Booi den ‘Wilhelmina Plein’ djamars último.


text:
KRALENDIJK – Pa demokrasia funshoná tin tratado, lei, protokòl, areglo, akuerdoi prosedimentu ku ta bon deliñá den tur buki di derecho estatal, pero práktika ta leu di esaki pa motibu ku ta hende ta kontaminá nan ku pensamentunan apsurdo i imposibel pero bunita tresé dilanti pa konvensé hende ku loke bini dilanti ta bèrdat. Tuma Konseho Insular komo ehèmpel. Parse ku ta normal bandoná reunion òf no presentá òf pidi pa skòrs sinku minüt pero regresá despues di un ora, tin tiramentu di falta òf humiliashon di: gezaghèber, grifir, koalishon, kolegio ehekutivo i diputado. Awor tin un kiebro den frakshon di MPB ku ta bai kosta komunidat plaka pa e frakshon nobo ku su dos miembronan den komishonnan di Konseho Insular.Diputado di MPB a tuma retiru i ta bai bira miembro di frakshon pa dieskuater luna. Ken tin ku baha. Esun ku baha ta bira diputado òf ta un otro ta baha sin bira diputado. E kambio aki tambe ta kosta plaka. Ta bini un stankamentu den gobernashon i ki ta bai hasi ku tur e plannan di diputado Tjin Asjoe. Tòg ta bai pa Poder, Plaka i Prestigio Personal sino no tin tantu kambio den MPB. UPB ta sintá ku un diputado riba kua su kabes ta kologá un rapòrt ku ta bisa ku e diputado no ta konsistente ni konfiabel i ni kuidadoso. Oposishon a pidi pa trata mal maneho finansiero di Kolegio Ehekutivo iya a konkluí sin hiba debate ku e maneho ta malu.Manera kos tabai ku kiebro den partido MPB, hiba polítika di fabor na amigu polítiko ta trese deskonfiansa den polítiko i polítika.Mi ta rabiá pae manera ku Konseho Insular i Kolegio Ehekutivo ta funshoná. Awor ta e momentu pa un polítiko lanta bisa ta basta, pasobra no por atendé di e forma aki ku interes general. Bonaire tin nesesidat di representante i mandatarionan konsistente, konfiabel i kuidadoso.
Dat is mijn uitspraak en daar zult u het mee moeten doen ( ekspreshon di Rijdende Rechter)
Tradukshon liber Esei ta mi konklushon i polítikonan lo tin ku biba kuné


text:
Enbes Di Bringa Ku Bo Èks Kolega, Hasi Esakinan
Mi ta kere ku pa aworaki, mayoria di boso lo a mira e video ku tabata sirkula riba retnan sosial di un dama a bai hasi bochincha kaminda e tabata traha.
Den fin di siman ku a pasa e video en kuestion a mustra un enfrentamentu ku tabatin entre un èks trahadó i un trahadó di un botika aki na Kòrsou. Nòrmalmente mi no sa hinka mi energia den tipo di kosnan aki, pero mi ta kere ku nos mester kumisa siña ku por atende ku e tip di situashonnan aki di un otro manera.
Mi’n por a saka afo presis ta kiko e señora a hasi pa nan a kit’é for di trabou. Un kos si mi sa, ku e manera ku señora a trata ku e situashon, no tabata nadrechi.
Pa kuminsa ora bo haña ontslag, vooral si ta op staande voet, generalmente ta dor di algu serio. Enbes di a bai hasi beheit i bringa dilanti di bo ex trabou, lo b por hasi lo siguiente:
Sinta Meditá Riba Loke A Pone Pèrdè Su Trabou
E señora tabata hopi preokupá ku hende ku ta hunga ku pan di su yunan, den e proseso e señora mes a hunga ku pan di su yunan dor di bai ku kompinchi i kamarógrafo pa enfrenta un èks kolega di un manera físiko. Paso pens’é bon; ken lo ke tuma bo si ta asinaki bo ta aktua?
Enbes di hasi esaki, ta bon pa sinta meditá riba loke por a bai robes den e trabou ku bo tabatin. Tin bia nos ta hasi kosnan ku no ta kuadra, porta sin mal intenshon. Dùs Semper ta bon pa bo sinta pensa, kiko bo por a hasi otro sèn bo situashon. Paso no por ta asina si ku ta Semperl loke pasa ku bo ta otro hende su falta. Dor di evaluá kiko bo por a hasi otro, esaki lo yuda bo pa bo evitá di kometé e mesun fayonan, pa bo yunan su pan ta garantisá den futuro.
Update Bo CV
Laga nos ta sinsero, unabes nan kita bo, e chèns ku nan ta tuma bo bèk ta chikí. Kiermen ta di kuminsá buska un otro kos pa hasi pa e muchanan tin nan pan. Mayoria bia si bo ke yega na un trabou, bo mester entrega un cv. Den e proseso aki lo ta bon pa bo tin un cv aktual, si esaki no ta e kaso, lo tin bo tin ku aktualisá bo cv. Den tur kaso ta rekomendabel pa bo cv ta di atualisá kada par di luna òf sikiera 1 bia pa aña si bo ta na mesun kompania pa largu tempu.
E proseso pa aktualisá bo cv tin bia por ta un proseso ku ta tuma su tempu, esaki ta depende di kuantu tempu òf kuantu posishon pasá bo a aktualis’é.
Un kos mi por bisa ta, ku lo bo tin mas na e energia hinká den bo cv, kompará ku e energia den hasimentu di mahos dilanti porta di bo èks dunadó di trabou. Kada minüt ku bo hinka den tipo di lokuranan asina, ta tempu ku bo por a hinka den bo cv.
Kemen ta di kumisa kita stòf for di e cv bieu aya, drech’é i mand’é kaya. Ku un tiki suerte lo bo por a haña algu masha lihé, kisas asta na un otro botika mes.
Papia Ku Direktiva
Manera mi a bisa mas ariba, unabes ku kita bo (vooral si ta op staande voet) bo chèns di haña bo trabou bèk ta chikí. Den e kaso di e señora en kuestion, ta parse ku señora no tabata di akuerdo ku nan a kit’é. Hopi bia nos no gusta tuma responsabilidat pa nos akshonnan. Si den señora su kaso ta asina ku señora no tabata di akuerdo ku nan a kit’é for di trabou, i ta sinti ku e tin un kaso pa nan tum’e bèk, e mester a bai papia ku management na un manera drechi. Esaki kiermen ku bo no ta drenta ku kamara i buska un enfrentamentu físiko den ofisina. For di e kòmbersashon ku directiva lo e por a haña sa mas di loke ku nan a sinti ku ela hasi robes. Esaki lo por ta útil pa mehorá bo mes di manera ku lo bo no enfrenta tipo di problemanan aki na bo futuro trabou. Di tur manera, lo bo por a sera e kapitulo di un manera drechi.
Kuminsa Buska Trabou Numa
Si nan a kita bo for di trabou, bo ta preokupá ku e pan di bo yunan i bo cv ta kla kaba, un kos a sobra bo. Esei ta di bai kumisa buska trabou. Serio, pakiko pèrdè tempu ku kosnan ku no ta bai yuda? Si bo ta ready, manda e cv i kisas lo bo por ta kla kaba trahando otro kaminda of sikiera ku un plan pa un otro kompania. Pero awor na otro kompania, nan lo tin un mal impreshon di bo, paso bo ta bringa na trabou si kos no bai manera bo ke.
E buskamentu di trabou kisas no ta fasil, pero bo por buska diferente vakatura riba Werk ze! i asina drenta dne kontakto direkto ku kompanianan ku ta buskando trahadó.


text:
PHILIPSBURG – Den un halá di pèn èks minister di Finansa Roland Tuitt riba 14 di mei 2013 a amortisá no ménos ku 4.47 bion florin ($2.5 bion) di belasten i prima di e fondo di gastu di enfermedat spesial atrasá. E suma enorme aki ta dies be mas grandi ku e presupuesto aktual di Sint Maarten.
Konseho Sosial Ekonómiko (SER) a investigá e desishon i a konkluí ku e tabata ilegal. E Konseho ta rekomendá gobièrnu pa retirá e areglo i na lugá di esaki tuma medida pa mehorá kumplimentu ku e deber di paga belasten.
A taha
Tuitt na 2013 a firma un nota di maneho ku ta establesé reglanan di kobramentu di belasten. Tabata impliká ku a taha Ontvanger di kobra belasten di 2006 òf e añanan promé ku esaki. Tuitt ker a limpia e atministrashon di belasten i traha lugá pa por kobra e debenan di for di 2007. E minister a introdusí e medida ku forsa retroaktivo for di febrüari 2013.
Muchu lat
SER den su konseho na gobièrnu ta bisa ku nada no a logra di e ganashi mas haltu di belasten. “Na yanüari 2014 e College financieel toezicht a bisa ku e ganashi di belasten ainda ta muchu abou kompará ku Sint Maarten su kresementu ekonómiko.”
Ademas Ontvanger a bisa SER ku e ta kapas bon bon di kobra belasten di 2006, i asta di 2005. “Ta esaki Ontvanger tabata hasi ora e instrukshon di e minister a bini ku no por a kobra e debenan di belasten di e añanan 2006 i anterior mas.”
Pone un banda
Awor SER ta konsehá gobièrnu di pone e dokumento di maneho un banda i pa no hasi nada tampoko ku e landsverordening ku Tuitt a laga skibi pa e meta aki.
Outor Hilbert Haar


text:
Title
N.V. Elmar Press Releases
Fri, 12/02/2016 - 11:41
Relaciona cu e welga di trahadonan di WEB Aruba N.V., a pone cu durante luna di november e empleadonan di WEB cu ta tuma meter no a traha segun nan schedule regular.
Fri, 10/28/2016 - 13:24
N.V. ELMAR a presenta un bunita iniciativa e aña aki, esta e proyecto "Elmar Mural Event". Ta trata aki di un competencia nacional di pintura pa hobennan den dos categoria di edad, entre 6 y 12 aña y entre 13 y 18 aña.
Wed, 10/12/2016 - 14:59
Gerencia di ELMAR ta sumamente entusiasma cu e participacion y diseñonan cu nan a ricibi pa cu e ELMAR Mural Event, pa cual nan a anuncia e ganadonan riba diaranson.
Wed, 10/12/2016 - 14:53
Falta apenas cuater dia pa e registracion pa participacion na “Elmar Mural Event” cera. Elmar kier corda tur hoben interesa den participa, y cu no a haya un chens pa entrega nan pintura ainda, cu nan tin te cu dia 20 di september pa haci esaki.
Mon, 10/10/2016 - 15:17
Siman pasa N.V. ELMAR a celebra inauguracion di su di shete ‘onderstation’, cual a wordo poni den funcion na Palm Beach. Pa e ocasion aki a invita empleadonan y partnernan strategico pa celebra cu a completa e planeamento, ehecucion, construccion y instalacion di e facilidad nobo di 12KV.


text:
Cristian Soto Garcia: 'CAFT: Un maldicion of bendicion?'
Guest-columnist sr. Cristian Soto Garcia ta comprati su punto di bista riba e ley di CAft, y ta reflexiona riba e motibo dicon awe e ley aki ta un realidad.
Oranjestad - E sentimentonan rond di e ley di LAFT (CAFT) den pueblo ta mixto y e ta un topico cu unda bo bira bo ta tende di dje. Sea cu bo ta pro of contra e ley aki, no por kita afor e echo cu e lo afecta nos tur den un manera of otro. Un cos ta sigur, e nivel di discucion cu a ser hiba den Parlamento di Aruba dia 27 di augustus 2015, ta pone cu nos tin di para keto un rato pa reflexiona riba e motibo dicon awe e ley aki ta un realidad.
HISTORIA
Desde 15 di december 1954, nos a conoce e fin di colonisacion y na mes momento e nacemento di e constitucion cu nos ta forma parti di dje. E statuto di Reino Hulandes a ser forma door di Hulanda, Antiyas Hulandes y Suriname. Den e statuto aki, e status di cada pais/teritorio a wordo poni igual y cada un pais/teritorio a bira autonomo dentro di Reino Hulandes. Esaki nifica cu maske cu tur 3 ta forma parti di un Reino, cada un ta responsabel pa su mesun maneho. Por compar'e cu un hoben cu ta haya libertad di su mayornan pa tuma algun desicion riba su mes, pero ta keda bou di dak di su mayornan. Na 1975, a conoce e prome cambio grandi den e statuto di Reino Hulandes ora cu Suriname a dicidi di bandona Reino y bira completamente independiente, formando su mesun constitucion. Na 1986 a bin e di dos cambio grandi den statuto, danki na e lucha di tanto Henny Eman y Betico Croes, Aruba a bira un pais autonomo dentro di Reino y eventualmente lo mester a bira independiente. Aki ta unda Aruba a haya su Status Aparte, cu lo mester a bira e brug pa Aruba bira independiente na 1996. Na caminda esaki a ser cancela (1994) y Aruba a keda forma parti di Reino Hulandes mane un pais autonomo. E ultimo cambio grandi a bin na 2010, ora Curacao y St. Maarten tambe a bira paisnan autonomo dentro di Reino Hulandes, eliminando asina formalmente loke nos tabata conoce como Antiyas Hulandes y e Status Aparte unico cu Aruba tabata tin.
CONSTITUCION
Hopi biaha nos por tende e exprecion cu Hulanda kier bin manda of impone riba nos. Esaki pa hopi hende por ta confuso pa motibo cu pa hopi aña caba, e famia Real no ta directamente envolvi den tuma desicion, sino cu nan ta simplemente firma locual ta wordo dicidi entre Tweede y Eerste Kamer. E constitucion cu nos ta forma parti di dje, ta categorisa segun e monarchia, cu e Rey/Reina na cabes y cu nan ta e ley supremo. Rey/Reina ta wordo representa door di un Gobernador na cada pais/teritorio cu ta forma parti di Reino Hulandes, cu exepcion di Hulanda como cu ta eynan e famia Real ta estableci. Dus ora cu ta wordo bisa cu ta Hulanda ta bin impone, enrealidad ta e ley di mas halto den e constitucion cu nos ta forma parti di dje, ta esun cu ta dicidi. Pesey un Koninklijk Besluit (e famoso KB) ta ser firma door di e Rey/Reina.
FUNDESHI
E lucha y balentia cu tanto Eman y Croes a hiba, a forma pa nos un fundeshi fuerte pa nos sigi bay dilanti como pais. Lastimamente esaki a wordo neglisha y por asta bisa cu e idealnan cu nan a laga pa nos a bay perdi. Desde cu Aruba a conoce su prome Gobierno como pais autonomo den Reino Hulandes te cu awo den 2015, no a zorg pa atende cu e aspectonan legal pa asina por a
construi na un manera recto y corecto riba e fundeshi cu nos a herada. Contrario na locual e lucha tabata, nos a laga popularismo y materialismo dicidi e rumbo di nos pais. Sticker, t-shirt, pen y promesanan falso a cumpra nos voto y a zorg pa nos a haya gobernantenan cu na lugar di a sigi construi riba e fundeshi, a distrui esaki usando buraconan den ley pa beneficio propio (sea directo of indirecto). Awo, prome cu bo sali zundra pa bisa cu e partido cu bo ta simpatisa no a haci nada contra ley, lagami bisa di biaha cu no ta paso cu algo ta legal nifica cu e ta corecto.
CONCLUSION
Supervision ta necesario pa un bon maneho. Esaki ta bay man den man cu transparencia y ta asina fundamental pa por mantene un relacion sano entre un Gobierno y su pueblo. Como pais nos a neglisha nos mes y e organonan cu nos tin cu por a haci e trabou (Raad van Advies, Centrale Accountingsdienst, Algemene Rekenkamer etc.).
Awor manera e hoben cu a haya e libertad di su mayornan pa tuma desicionnan riba su mes, nos a abusa di e confiansa y a opta pa no controla nos mes. Nos tur sa kico ta pasa ora cu nos no cumpli cu e reglanan di cas di nos mayornan y e consecuencianan nos tin di carg'e, mas aun si nos a wordo adverti algun biaha caba.
Mirando cu e ley aki no ta di un caracter permanente, lo ta bon pa nos usa e tempo y reflexiona den locual nos a faya y si nos kier sigi den e mesun ciclo di t-shirt, sticker y pen como e prijs di nos voto. Esaki ta nos "second chance in life" como Pais... E pregunta ta keda, CAFT: un maldicion of bendicion? E contesta ta keda na cada persona su mesun consenshi y entendimento di e materia.
Cristian Soto Garcia
Expresionnan haci den e articulo aki no necesariamente ta refleha opinion di ArenaPoliti.co


text:
ORANJESTAD: Diadomingo ultimo den un atmosfera ameno Minister di Enseñansa y Deporte Endy Croes, a reuni cu e conoci pelotero di Grandes Ligas Sidney Ponson di Sidney Ponson Charity Foundation, presente na e reunion aki tambe Milton Croes y Carl Micheal Bikker. E mandatario tin un solo meta, pa mehora enseñansa y deporte. Durante e reunion a comparti vision, plannan y a intercambia pensamento riba diferente proyecto pa mehora e deporte na Aruba.
E reunion a bay den un bon ambiente, a elabora riba e proyecto grandi na Bubali cu Sidney Ponson Charity Foundation tin pa nos muchanan y hobennan. Tambe a elabora riba e Wahoo Shootout cu lo tuma luga dia 4 di December binidero. E mandatario a elabora riba proyectonan y varios punto di competencia internacional di baseball, softball y competencia escolar. A compremete pa traha hunto na bienestar general y creando oportunidad pa nos atletanan.
Sidney Ponson Charity Foundation a expresa di ta sumamente contento cu Minister Endy Croes a mustra gratitud y sosten pa yuda cu e evento y proyectonan na caminda.
“Ministerio di Deporte y Sidney Ponson Charity Foundation ta dispuesto pa traha hunto pa un solo meta mehora e deporte den su totalidad”, e mandatario a enfatisa. E Mandatario a expresa cu deporte ta un vehiculo cu ta conduci nos riba e bon caminda den bida nos mester motiva y yuda nos deportistanan sigui crece y sigui desayora.


text:
Oranjestad-Diadomingo Minister Otmar Oduber tabata presente na Centro di Pesca Hadicurari pa celebra hunto cu piscadornan di Aruba Dia di Piscador, ademas a duna inicio na e proyecto di renovacion di pier di Hadicurari.
E dia aki tabata reina un tremendo ambiente unda cu no solamente piscadornan di Aruba tabata presente, sino tambe un cantidad grandi di personanan cu a bin celebra Dia di Piscador na e tremendo actividad organiza pa Centro di Pesca Hadicurari y Santa Rosa.
E biaha aki Mercado di Santa Rosa a bay Hadicurari pa asina comparti hunto cu e piscadornan e dia special aki.
Minister Oduber a cuminda y conversa cu varios piscador unda el a felicitanan riba nan dia y a mustra su aprecio pa e ofishi cu nan ta realiza, manteniendo e tradicion aki bibo den nos cultura. Ta importante pa menciona cu por a mira un cantidad grandi di hoben cu ta dedicando na e ofishi di piscador, un herencia cu ta siguiendo di generacion en generacion, mustrando asina cu nos sector primario (pasobra esaki ta tuma lugar tambe den agricultura y cria) ta rebibando den nos comunidad.
E dia aki tabatin otro ingrediente special, particularmente pa e piscadornan di Noord. Minister Oduber a duna inicio na e proyecto di renovacion di e pier di Hadicurari, cual despues di diferente pier rond di nos isla cu a wordo renova y amplia, a yega na beurt.
E mandatario a expresa cu e ta hopi contento di por duna inicio na e renovacion di otro pier, cual ta contribui na e mehoracion di e condicionnan pa cu e piscadornan, den e caso aki, e piscadornan di Noord.
Minister Otmar Oduber a duna inicio na e proyecto di renovacion di pier di Hadicurari Ademas a celebra hunto cu piscadornan di Aruba nan diaPosted: June 29, 2014 in Johnny Habibe
Oranjestad-Diadomingo Minister Otmar Oduber tabata presente na Centro di Pesca Hadicurari pa celebra hunto cu piscadornan di Aruba Dia di Piscador, ademas a duna inicio na e proyecto di renovacion di pier di Hadicurari.


text:
Dito Ravenstein na edat di 14 aña a kuminsá su karera den e ramo di deporte di Vòlibòl den e ekipo di Nevada ku despues a bira Wescar. Na aña 1965 na edat di 16 aña Dito a keda selekshoná pa hunga pa e ekipo nashonal di Vòli di Kòrsou i di Antia Ulandes i a partisipá den kalidat di hungadó den tur Kampeonato Internashonal i na Weganan Regional te na aña 1981 ora ku e mester a retirá forsosamente pa motibu di leshon.
Dito a partisipá den e selekshon di Vòli di Antia Ulandes den 4 di e Weganan Sentro Amerikano i di Karibe, organisá den añanan 1966-1970-1974 i 1978. Tambe Dito a partisipá den 2 kampeonato di Vòlibòl organisá pa NORSECA pa añanan 1977 i 1981. Na 1971 Dito a keda kontratá pa hunga vòli "semi-profesional" na Puerto Rico den e ekipo di Caguas.
Despues di a regresá for di Puerto Rico, Dito a pasa pa e ekipo Kampeon di Sithoc, pa kual ekipo el a keda hunga te ku e fecha ku leshon a pone un fin na su briante karera di vòli. Dito a hunga vòli na e siguiente paisnan:
Puerto Rico, Panamá, Sürnam, Colombia, Mexico,, Santo Domingo ,U.S.A. i Aruba.
Dito tabata un tremendo hungadó durante hinter su karera ku un karakter i komportashon ehemplar tantu riba komo pafó di tereno di wega. Durante vários año Dito a fungi komo rèfri i tambe komo entrenadó di vòli den e ekipo femenino di Wescar. Na 1965 a risibí e alto distinshon, ora el a keda nombra komo MIEMBRO DI HONOR di Federashon di Vòlibòl Kòrsou.


text: Diadomingo atardi drenta informe di cu tin un auto cu 3 hoben arma cu arma di candela y cu a yega pa regla cuenta cu un otro hoben na Mabon, mesora a dirigi patruyanan na e sitio. Pa suerte e momentonan ey e patruya como tambe e helicopter tambe tabata den cercania. Net e patruya ta yega e hoben a sali bisa polis pa bay tras di e auto blanco ey, eseynan ta arma cu pistol y kier a regla cuenta cu n’e. Polis mesora a bay tras di e Mitsubishi Lancer blanco A22556, a start un persecucion direccion pariba. E helicopter a intercepta nan y a vigila e movecion for di den halto y cu ayudo di un otro patruya a logra para e vehiculo dilanti di E.P.B. Sanicolas. Prome cu a logra para e auto for di halto esnan den e helicopter a nota cu esnan den e auto a tira algo pafor di e auto. Cual muy probablemente ta un arma di candela. Polis a detene tur 3 hoben y a pidi transporte pa hiba nan na warda di polis y un takelwagen pa hiba e vehiculo confisca. Ora cu a termina polis a bay busca rond y cu ayudo di voluntarionan a logra encontra e pistol y polis a confisca esaki. Un bon trabao y un tactica excelente a atende y resolve e caso aki rapidamente.


text:
ORANJESTAD – E siman aki Premier Evelyn Wever – Croes a reuni cu algun miembro di European News Exchange (ENEX) esta: Sr. Adrian Wells – Managing Director ENEX, sr. Juan Carlos Isaza – Managing Director AIL y sra. Ivanya Penalver – Regional Coordinator ENEX. E encuentro aki a tuma luga prome cu e reunion anual cu lo tuma luga na Corsou.
E organisacion ta consisti di miembronan di prensa di diferente Pais y e conferencia grandi aki cu lo tuma luga na Corsou ta tuma cada aña. Prome cu nan a bay Corsou pa atende esaki nan a pasa Aruba y a reuni cu Prome Minister di Aruba. Den e reunion a trata varios tema entre otro con Aruba a maneha Covid y vacunacion.
Ta importante pa remarca cu Aruba ta wordo admira pa e forma con a maneha e diferente olanan den e pandemia y esey ta algo cu nan tabata hopi interesa den dje.
Un otro tema cu segun Prome Minister e delegacion tabata interesa den dje tabata ta e tema di Venezuela y e impacto di e crisis interno di e Pais, riba Aruba. Considerando e cantidad grandi di migrante for di Venezuela.
Importante ta cu como Aruba, e casonan cu Aruba ta atende por ehempel Covid of e crisis migratorio di Venezuela, ta casonan cu ta wordo considera como casonan exitoso cual ta haci cu Aruba ta haya un renombre mundialmente, Prome Minister a splica.
‘A traves di ENEX nos lo por bay haya hopi mas cobertura y publicacionnan internacionalmente pa atrae inversionistanan cu Aruba mester pa por sigui recupera. Pero tambe pa haya mas bishitante pa disfuta di nos Pais.’
E delegacion di ENEX tabata na Aruba pa algun dia y nan a keda impacta cu e bunitesa di Aruba, cordialidad di nos hendenan y tabata contento pa mira cu Aruba ta lantando cabes despues i e pandemia.
Concluyendo Premier Wever – Croes a desea e delegacion hopi exito cu e asamblea general cu ta tuma luga na Corsou. ‘Ohala pronto ful e organisacion di ENEX por ta na Aruba pa un reunion anual.’


text:
“Un rato pasa nos a huramenta como minister di Gabinete Wever-Croes II. Un coalicion entre Partdo Movemiento Electoral di Pueblo MEP y Partido Raiz.
Despues di proceso di eleccion adelanta, dia 25 di juni Aruba a vota. Aruba a vota pa un coalicion pa sigui enfrenta e retonan grandi cu nos pais ta pasando aden.
Entre sr. Ursell Arends y mi persona nos a tuma e encargo di forma un gobierno y den e proceso ey nos a scoe pa reuni cu mas tanto stakeholders cu ta posibel.
Nos a reuni cu mas cu 100 stakeholders, pa asina por scucha di tur kico ta biba den comunidad awor cu nos ta saliendo di e pandemia. Loke a hala mas atencion ta e optimismo, e speransa y e deseo di cada un di e stakeholdernan aki, di ta parti di e solucion.
Y esey ta locual cu nos kier logra den Gabinete Wever-Croes II, pa hunto nos busca solucion pa e retonan. Pasobra Aruba mester di nos tur.
Pueblo di Aruba a vota pa un coalicion y nos mester respeta esaki y dun’e su balor. Un coalicion kiermeen cu cada Partido mester sirbi y traha cu Sinceridad, Transparencia, Colegialidad, Creatividad, Pasion y Diciplina pa logra lo maximo pa nos pais. MEP y RAIZ ta cla y a tuma e Timon di Gobernacion pa traha pa Aruba mei mei di e lama turbulento cu ta afectando Aruba henter nos Planeta.
Mi ta bisa esaki pasobra cu e Pandemia di Covid a devasta no solamente nos isla, pero henter mundo. Tur pais na mundo na momentonan aki ta para dilanti retonan grandi; pa sigui proteha y salba bida y alaves rescata economianan y cuponan di trabao. Esaki no ta facil.
Covid a mustra nos tambe, nos debilidadnan, personal, salud, nos sistema di defensa, pero tambe nos por a mira e debilidadnan cu tin den gobernacion y den nos comunidad en general.
Aruba mester bira un pais mas resiliente cu por resisti e consecuencianan di cambio climatico, retonan di salud y pa resisti golpinan economico. Solamente trahando hunto; gobierno y comunidad, nos por logra. Pasobra Aruba mester di nos tur.
Gabinete Wever Croes II lo traha pa:
- Aumenta nos entrada, controla nos gastonan y stabilisa nos nos finansas publico,
- Sigui mehora cuido di salud di nos comunidad
- Restablece confiansa di paisnan rond mundo den nos economia y especialmente den nos Turismo; cu Aruba ta un pais safe, bunita y di calidad pa nan bin sigui inverti y sigui bishita, asina creando mas cupo di empleo
- Trece trankilidad den e area di enseñansa, y Innova nos educacion,
- Sigui duna maximo atencion pa resolve nos retonan social, especialmente na salud mental di nos hendenan, y trece mas siguridad
- Sigui cuida nos medio ambiente y naturalesa na forma ordena; e introduccion recien di e Plan di desaroyo Teritorial cu Reglamentacion lo ta e guia, pasobra nos mester cuida nos naturlalesa
- Nos lo enfoca riba relacionnan den Reino pa crea posibilidadnan nobo pa nos pais y paisnan ruman
- Y nos lo cementa e fundeshi di bon gobernacion y integridad cu nos a cuminsa construi e ultimo añanan.
Nada ta bin di mes, tur logro ta exigi participacion, esfuerso, dedicacion di nos tur. Nos a demostra den e crisis cu nos por ta solidario y ta e solidaridad aki cu curashi, diciplina y sacrificio a yuda nos sali padilanti. Aruba ta ehempel pa hopi otro pais den region. Y asina nos a gana confiansa y nos lo sigui gana confiansa. Pa logra esaki nos mester uni forsa. Pasobra Aruba mester di nos tur.
Mi kier finalisa cu un quote di JF Kennedy: Partnership no ta un postura pero un proceso continuo cu ta crece mas fuerte y efectivo cada aña segun nos ta traha hunto pa e causa comun.
Y ta e base aki di solidaridad patriotico nos lo pone den practica den e gobierno nobo di MEP – RAIZ. Aruba tin cu bira un pais resiliente, sigur, innovativo, sostenibel y feliz pa biba. Awor cu nos tin Gobierno, awor pueblo por tin pleno confiansa cu hunto paso pa paso nos atencion completo lo ta pa supera e olanan di e lama turbulento di temponan aki.
Pueblo por tin confiansa cu e coalicion aki di MEP y RAIZ cu a huramenta awe lo traha cu Respet pa otro y integridad pa logra e Progreso, Bienestar y Felicidad cu nos pueblo ta anhela y merece”.


text:
DURANTE E ULTIMO 3 LUNA ARUBA A COMBATI COVID-19 POR MEDIO DI TEAMWORK.
Oranjestad- Mescos cu otro parti di mundo ora cu e pandémico di Covid-19 a plama mundialmente na maart, residentenan di Aruba awordo obliga pa “Shelter in Place” na cas, scolnan a sera, mayoría di comercio no a wordo permiti pa habri y turismo a para completamente ora nos fronteranan a sera.
Pa e motibo aki Freewinds a traha hunto cu Departamento di Brandweer en coordinación cu e Comision di Crisis di Aruba y DVG den e lucha contra Covid-19 cu e meta pa yuda e isla y e economía bek riba su pia.
A cuminsa desinfecta na comienzo di april usando e producto D7. E Ministerio di Boluntario di Freewinds hunto cu e Departamento di Brandweer di Aruba a sera cabes pa desinfecta mas cu 120 localidad, cubriendo 1.1 miyon pia cuadra di espacio rond di Aruba, den e lucha pa Covid-19 no plama riba nos isla. E localidadnan a inclui scolnan, misanan,centro di bario, wardanan di polis, facilidadnan di nos fundacionan, oficinanan di gobierno y mas.
Hunto cu e servicio di desinfecta, e Ministerio di Boluntario di Freewinds a distribui mas di 90.000 buki di “Stay Well” riba nos isla.
E bukinan aki ta duna información educacional apropia den un formato hopi fácil pa lesa y cu hopi portret con pa mantene bo mes saludabel, con pa desinfecta bo cas of bo oficina y kiko pa hasi ora abo of un miembro di bo famia bira malo.
Port Capatain di Freewinds, Sr. Ken Weber, a bisa, “ Freewinds a forma parti di e comunidad Arubano pa mas di 30 aña. Nos Tabata tin e hermentnan necesario pa yuda den e lucha den forma di e bukinan di “Stay WEll” y e producto D7. Di ningún manera nos lo a para na banda y spera cu cos lo mehora. Nos a dicidi di tempran pa envolvi nos mes. E cooperación entre e Ministerio di Turismo, Salud Publico y Deporte, Departamento di Bombero y DVG tawata excelente. Maske nos ta manteniendo nos distancia, nos ta hunto den esaki.”
Mientras e fecha di reapertura di nos scolnan tawata asercando e Departamento di Enseñansa a bira otro parti di e equipo coordinando e proceso di desinfecta e scolnan. Banda di esaki e bukinan di “Stay Well” y e videonan a wordo obsekia pa educa e studiantenan.
Despues di a desinfecta Commandeur Pieter Boer School y obsequiando e scol un cantidad di buki di “Stay Well” E cabesante, Sra. Ustelle Cornet a bisa:” Esaki ta hopi bon informacion pa tin. Nos lo por duna e información correcto na nos alumnonan usando e bukinan aki. Nos por usa e videonan pa un di nos prome lesnan. Hopi danki pa loke boso ta hasi. Dios bendishona boso.”
Awo cu nos fronteranan a habri y hende ta yega di otro paisnan, ta inevitabel cu casonan di Covid-19 lo subi.
Pesey ta asina importante pa e protocolnan wordo sigui pa proteha abo personalmente y tambe otronan pa asina mantene e cantidad di casonan na un minimo.
Pa haya sa mas con esaki por wordo hasi bishita www.scientology.org/staywell
OVER THE PAST THREE MONTHS ARUBA FIGHTS COVID-19 THROUGH TEAMWORK
ORANJESTAD – Similar to the rest of the world when the Covid-19 pandemic spread across the globe in March, the residents of Aruba were ordered to shelter in place at home, schools closed, most businesses were not allowed to open and tourism came to a standstill with the border closed.
This is why the Freewinds teamed up with the Aruba Fire Service in coordination with the Aruba Crisis Committee and DVG to fight back against Covid-19 with the purpose to assist the island to get back on its feet and back in business.
With sanitizing starting at the beginning of April using the product D7 the Volunteer Ministers of the Freewinds and the Aruba firefighters had joined forces to sanitize over 120 key locations covering 1.1 million square feet of spaces across Aruba in order to fight against the spread of Covid-19. These locations include schools, churches, centro di barrios, police stations, NGO facilities, government offices and more.


text:
ORANJESTAD (AAN): Un situacion di spanto ta loke a presenta su mes siman pasa na cas di famia Henriquez na Cashero 1.
All Stories
ORANJESTAD (AAN): Nan ta contento! E team y clientenan di Pasadia Briyo di Solo kier a gradici tur persona
ORANJESTAD (AAN): Un di e weganan di mas popular di Lotto ta sigui di ta Zodiac.
ORANJESTAD (AAN): Apenas Gobierno nobo a sinta, ya den e prome siman nan di Gabinete Wever-Croes II a scucha e veld di enseñasa y a logra soluciona hopi problematica
ORANJESTAD(AAN): Diahuebs Relacionista Publico di Bureau City Inspector (BCI) Robby Rosel a papia riba limpieza rond Aruba.
ORANJESTAD (AAN): Un grupo cu ta vulnerable den comunidad cu mester haya atencion ta nos grandinan. Cuido di nos grandinan ta un prioridad halto pa Gabinete Wever-Croes.
ORANJESTAD (AAN): Recientemente Minister di Enseñansa y Deporte Endy Croes, a continua cu diferente reunionan riba e tereno di enseñansa y deporte,
ORANJESTAD (AAN): E siman aki ta cumpliendo 7 aña desde su gran apertura, e Hotel Riu Palace Antillas.
ORANJESTAD (AAN): Aruba Tourism Authority Hulanda a forma parti di un evento di luho y perfil halto cu a hiba e nomber “Like My Brand” na Okura Hotel Amsterdam recientemente.
Su experiencia personal - ORANJESTAD (AAN): Den su discurso na e evento espectacular pa hende muhe cu ta den un posicion di liderazgo, “Women Let’s Talk Forum” organiza pa Marriott Hotel,


text:
Apertura Oficial Panamerican Championship y Aruba Beach Tennis Open 2019
Diaranson atardi, ITF conhuntamente cu Beach Tennis Aruba a hasi e apertura oficial di e ITF Panamerican Championship como tambe e torneo cu tur hende ta warda riba dje tur aña, esta ITF Aruba Beach Tennis Open. Cu presencia di 10 pais, un total di mas cu 75 hungador, tabata presente. E anochi a habri cu un rueda di prensa, caminda representante di Beach Tennis Aruba, Sr. Sjoerd de Vries, a jama Bon Bini na tur presente, como tambe na tur participante, kende nan ta super bon prepara pa duna bataya. Tambe a hiba palabra, e referee principal pa ITF, Massimo Morelli. E representante di ATA, cu tur aña no ta duda den contribui cu e evento aki, Sra. Tita Iglesias, a duna un bon bini y duna su palabra di exito a cada un deportista presente. Tita a segura cu tur hende por a compronde kiko e la bisa, ya cu e la duna su discuro den spaño y ingles. Na mesa tambe nos tabata tin representante di Tennis Bond Aruba, Sr. Ivan Ng. Un persona hopi conoci den e deporte di tennis. Pa termina e rueda di prensa a hiba palabra 2 hungador, cual ya a bira un custumber cu cada aña BTA ta kies un hungador femenino y uno masculino, cu den e ultimo temponan aki ta den “spotlight” positivo den e deporte di Beach Tennis. Femenino a toca turno na Raffaella Miller, di Brazil, kende ta actual number 1 di mundo y pa e parti masculino, nos propio Aksel Sarmardzic a hiba palabra. Aksel den e ultimo lunanan a bin ta eleva su nivel di wega, cu a hibe na gana varios torneo nan grandi den exterior. Aksel actualmente ta number 12 di mundo. Después a sigui pa desfile oficial, cu presencia di Venezuela, Brazil, Chile, Argentina, Ecuador, Uruguay, Korsow, Puerto Rico, USA, y Aruba. Un atmosfera increibel, cu presencia di bastante siguidor di e deporte di Beach Tennis, cu unicamente a segura, cu e aña aki un biaha mas, nan por spera hopi ambiente. E prome weganan lo cuminsa diahuebs mainta pa 9or y atardi lo cuminsa bek desde 5’or te den anochi. Diabierna mainta 9’or e weganan lo continua y lo cuminsa bek den atardi pa 4’or na Bushiri Beach Arena. E semifinal nan lo tuma lugar diasabra pa 10or y pa 4or lo cuminsa e finalnan. Ta bon pa pone enfasis cu e weganan di diahuebs y diabierna mainta ta na Tropicana Beach Club y entrante diabierna atardi esaki nan ta tuma lugar na Bushiri Beach Arena. Nos kier a invita pueblo di Aruba pa bin presencia e wega nan y apoya nos ekipo local.


text:
“World Economic Forum” a introduci e “Global Gender Gap Index” na 2006 cu ta fungi como un cuadro pa capta e magnitut di diferencianan basa riba gender y pa capta nan progreso. Oficina Central di Estadistica tambe ta dirigi su atencion riba e topico internacional aki pa medio di data colecta for di e di cinco Censo di poblacion y vivienda cu a ser teni na October 2010. E termino “gender” ta referi na tanto hende muher como hende homber y con nan relata na otro. Pues igualdad di gender ta referi na e nivel di desaroyo social humano caminda derecho, responsabilidad, oportunidad di e ser humano no ta limita dor di nan sexo. E “Global Gender Gap Index” ta examina e gap entre hende homber y muher den diferente categoria fundamental: educacion, salud, sobrebibencia, participacion economico, oportunidad economico y poder politico.
Comments are closed, but trackbacks and pingbacks are open.


text:
Busca riba tema (topico)
Biaha, inmigra y bay biba afo
- Cedula
- Declara mercancia (Enig Document C420)
- Declaracion di admision pa ley (segun Articulo 3 LTU)
- Declaracion ‘No ta cay bou di LTU’ segun Articulo 1 LTU
- ED Card (Embarkation-Disembarkation Card)
- ESTA Peticion aprobacion pa biaha
- ESTA aprobacion pa biaha - update
- Paspoort
- Permiso di estadia pa un studiante stranhero of un stagiaire
- Permiso di estadia temporal – prome peticion
- Permiso di estadia y trabao temporal – prome peticion
- Permiso pa estadia temporal pa haci trabao di cas, biba den cas
- Permiso pa estadia temporal pa un persona cu ta biba di interes of pensionado (sin trabao)
- Peticion pa dispensacion di derecho di importacion riba mobilario ora di mudansa
- Prueba di regreso
- Suma di Deposito
- Suministro di Vacuna pa ora di biaha
- Visa
Bo cas y bo bario
- Bouwvergunning (Permiso pa construccion)
- Centro di Bario
- Minicontainer pa sushi di cas
- Pago cuenta di awa W.E.B. Aruba N.V.
- Pago cuenta di electricidad di Elmar Aruba N.V.
- Pago di cuenta di telefon Setar N.V.
- Pago di hipoteca di F.C.C.A.
- Pago di huur di F.C.C.A.
- Recoge bestia morto
- Recoge sushi grandi
- Recoge wacharaca (auto bieu)
- Tira sushi na Dump Parkietenbos
Haci negoshi y traha
- Analisis di awa di pos
- Anula/cancela un contracto di licencia di un marca
- Aviso di Vacatura
- Cambia, revoca of cancela clase di marca
- Cambio den nomber of adres di doño di marca
- Cambio den permiso y autorisacion pa entre otro Horeca
- Cambio di orario pa cera negoshi
- Conseho y guia den proyecto di agricultura
- Copia certifica di un prueba di un patent
- Coreccion di fout den dato di un marca durante e proceso di inscripcion
- Coreccion di fout den un marca inscirbi na momento di cambio.
- Declaracion fytosanitario
- Duplicado di permiso y autorisacion pa entre otro Horeca
- Foodhandlerspas (carchi berde)
- Importacion di Acetona
- Importacion di Narcotico
- Importacion di remedi paketa registra
- Informacion y conseho riba marca
- Inscripcion di un acta di traspaso di un derecho di marca
- Inscripcion di un acta di traspaso di un patent
- Inscripcion di un cambio di nomber pa patent
- Inscripcion di un contracto di licencia di patent
- Inscripcion di un contracto di licencia di un marca
- Inscripcion di un marca
- Inscripcion rapido di un marca (waren of dienstmerk)
- Lista laboral (Arbeidslijst)
- Mantene un patent
- Mediacion
- Permiso di buelo (Operating Permit)
- Permiso pa bende bebida sterki por mayor (grossier)
- Permiso pa bende bebida sterki por menor, pa hiba (no pa bebe den e lugar)
- Permiso pa hende muher y persona bou di 18 aña sirbi mesa den Horeca
- Permiso pa run un aerolinea comercial estableci na Aruba
- Permiso pa run un alohamento
- Permiso pa run un bar
- Permiso pa run un casino
- Permiso pa run un hotel
- Permiso pa run un negoshi cu por causa molester
- Permiso pa run un refresqueria of cafetaria
- Permiso pa run un restaurant A&B
- Permiso pa sigui cu un negoshi den caso cu Minister di Husticia - DWJZ a revoca e permiso
- Permiso pa toca musica den un localidad
- Registro di overtime
- Permiso pa run un fabrica di ijs
- Peticion di un patent chikito (proteccion di 6 aña)
- Peticion investigacion di novedad
- Peticion pa amplia e meta di un negoshi ya estableci aki
- Peticion pa cambia e indole di un negoshi cu ya ta estableci akinan
- Peticion pa cambia un permiso (otro cu cambio di indole y/of mudamento) di un negoshi cu ya ta estableci akinan
- Peticion pa duna retiro
- Peticion pa habri un of mas filial di un compania (vennootschap) segun ley Arubano of stranhero, cu ya ta opera un negoshi akinan
- Peticion pa lanta un Fundacion segun ley Arubano
- Peticion pa lanta un negoshi/empresa individual (eenmanszaak)
- Peticion pa muda un negoshi ya establece aki
- Peticion pa muda y na mesun momento apunta manager nobo pa un compania (vennootschap)
- Peticion pa na mesun momento muda un negoshi ya estableci aki y amplia su meta
- Peticion pa revoca permiso otorga door di Minister di Asuntonan Economico - DEACI
- Peticion pa un N.V., V.B.A. of A.V.V. segun ley Arubano cu un of mas director cu mester di permiso y cu un of mas filial
- Peticion pa un N.V., V.B.A. of A.V.V. segun ley Arubano sin director cu mester di permiso pero cu un of mas filial
- Peticion pa un N.V., V.B.A. of A.V.V. segun ley Arubano sin director cu mester di permiso
- Peticion pa un compania (vennootschap) segun ley stranhero cu e director/manager no mester di permiso
- Peticion pa un compania (vennootschap) segun ley stranhero cu un of mas director/manager cu mester di permiso
- Peticion pa un lanta un Cooperativa segun ley Arubano
- Peticion pa un negoshi di tipo N.V., V.B.A. of A.V.V. segun ley Arubiano cu un of mas director cu tin mester di permiso
- Peticion pa un of mas director/manager (nobo) cu mester tin permiso pa opera un compania
- Peticion pa un persona huridico (rechtspersoon) actua como socio gerente (beherende vennoot) di un Compania Comanditario (Commanditaire Vennootschap)
- Peticion patent grandi (cu proteccion pa 20 aña)
- Ponemento di vending machine
- Registra un obra original
- Registro Laboral (Arbeidsregister)
- Registro di Personal
- Renoba inscripcion di un marca
- Werkboek
Cuido y salud
Trafico, transporte y infrastructura
- Duplicado di keuringskaart
- Duplicado di rijbewijs
- Keuringskaart (keurmento di vehiculo di motor)
- Klein vaarbewijs (y duplicado)
- Permiso di buelo (Operating Permit)
- Permiso pa practica core motocicleta
- Permiso pa run un aerolinea comercial estableci na Aruba
- Rijbewijs (e prome)
- Traspaso di keuringskaart
Naturalesa y medio ambiente
- Benta di bestia chikito pa cria of rasa
- Benta di mata original di Aruba
- Benta di mest, pesticida y material
- Benta di simia di berdura y mata di fruta
- Cuido adicional di bestia
- Dunamento di subsidio riba awa
- Entrega awa pa irrigacion
- Promove salud di mata
- Servicio di rasa cu chubato y carne di pura rasa
- Servicio pa prepara tereno pa planta
Asunto di persona y famia
- Attestatie de vita
- Casamento
- Dunamento di man pa casa
- Extracto acta di fayecimento
- Extracto di registro civil
- Extracto di registro di adopcion
- Extracto di registro di divorcio
- Extracto di registro di nacemento
- Extracto dunamento di man pa casa
- Extracto registro di matrimonio
- Extracto registro di reconocemento
- Importacion di remedi pa uzo propio
- Importacion di suplemento/substancia fisioterapeutico y otro substancia (no remedi) pa uzo propio
- Inscripcion di adopcion
- Inscripcion di divorcio
- Inscripcion di fayecimento
- Inscripcion di nacemento
- Notificacion di cambio di adres – na Aruba mes
- Pago di belasting y prima
- Permiso di estadia (sin permiso pa trabao) pa tempo indefini
- Permiso di estadia y trabou pa tempo indefini
- Renobacion di permiso pa estadia temporal pa haci trabao di cas, biba den cas
- Renobacion di permiso pa estadia temporal pa persona cu ta biba di interes of pensionado (sin traha)
- Renobacion permiso pa estadia temporal
- Renobacion permiso pa estadia y trabao temporal
- Trahamento di acta di reconocemento
Enseñansa
Finansas
Asunto di corte y seguridad
Cultura, deporte y tempo liber
- Auditorio Cas di Cultura
- Cafetaria Cas di Cultura
- Calendario anual di actividad deportivo y recreativo
- Centro di Deporte y Recreacion San Nicolas
- Cunucu di Chabelito
- Curso entrenador di deporte
- Curso instructor di landamento
- Duna informacion tocante mata di Aruba
- Foyer na Cas di Cultura
- Instrui deporte na e muchanan di scol
- Les di musica na Scol di musica Rufo Wever/ Arubaanse Muziekschool
- Paseo den hardin di Santa Rosa/DLVV
- Paseo/Tour den Museo Arkeologico Arubano
- Paseo/Tour di Museo Historico Arubano
- Patio tropical di Cas di Cultura
- Permiso pa bende bebida sterki den un club/sociedad
- Presta material deportivo
- Sala di exposicion, cafetaria y foyer di Cas di Cultura
- Studio di ballet chikito Cas di Cultura


text:
Cas di Aruba a atende seminario di Colombia na Hulanda.
Cas di Aruba a atende seminario di Colombia na Hulanda.
Recientemente a tuma lugar na Zoetermeer e seminario “Colombia in the Spotlight”organisa door di evofenedex, conhuntamente cu embahada di Colombia na Hulanda, embahada di Hulanda na Colombia, ProColombia y Holland House na Colombia. E programma a enfoca riba e sectornan di transporte, logistico, maritimo y agro-food y a conta cu participacion di mas cu 60 representante di companianan y instancianan Hulandes cu ta hasi negoshi cu Colombia of cu ta interesa den esaki.
Durante e seminario tabata tin varios presentacion, entre otro di Procolombia, Holland House, Business Bridge, RVO, STC-Group, Ministerio di Asuntonan Economico di Hulanda, Meijer Advocaten y tambe di expertonan Hulandes cu tin hopi aña ta hasi negoshi na Colombia. E ambahador Hulandes suplente a yama for di Bogota via Skype pa duna su presentacion y a menciona cu paisnan di Reino Hulandes ta cerka di Colombia, y cu na Aruba tin hopi Colombiano ta biba, cual ta hasi cu tin un contacto estrecho entre cuidadanonan di Aruba y Colombia. Tambe e la menciona cu for di e islanan den reino tin un mercado importante pa Colombia cual ta esun di turismo medico.
E sectornan cu Colombia ta enfoka riba dje ta, watermanagement, transporte & logistico, sector primario, ciencia & salud y industria creativo. Colombia su economia ta crese kada aña cu dos porciento y esey ta brinda oportunidad pa companianan Hulandes sigui inverti den Colombia. Tin hopi desaroyo tumando lugar na Colombia y esey ta hopi interesante pa companianan Hulandes. Mirando e vision di gobierno pa e green gateway ta importante pa Aruba keda mantene contacto cu companianan Hulandes pa convense nan pa uza Aruba como e base pa hasi negoshi na Colombia. E bentahanan cu companianan Hulandes tin si nan establece nan mes na Aruba ta entre otro cu nan ta riba un pais den Reino, caminda e sistema legal ta Hulandes. Ademas na Aruba ta papia varios idioma y tin conocemento di e cultura di Colombia.
E funcionarionan di Cas di Aruba, Angelique Thodé y Roy Hart, a hasi uzo di e oportunidad pa papia cu personanan cu conose e mercado di Colombia bon, entre otro Sr. van Bokhoven, director di Holland House na Bogota, kende a remarca cu tin bon combercacionnan tumando lugar entre Holland House y ATIA pa sostene companianan Arubiano pa hasi negoshi na Colombia. Tambe tabata tin combersacion cu e Minister Plenipotenciario di Colombia, Sr. Alvaro Gutierrez y e representante economico di emba-hada di Colombia na Hulanda, caminda a discuti respectivamente desaroyonan na Colombia y Aruba y a palabra di lo sigui combersacionnan pa explora posibilidadnan di cooperacion mutuo. A probecha di e ocasion pa distribui documentonan informativo di Aruba, manera e ‘2020 vision, Green Deck Aruba’ y ‘Aruba Dushi Tera’.


text:
Amor, ta un Derecho Humano?
Risibí amor ta un sintimentu, ku hopi hende tin miedu di duna. Kisas paso nan tin miedu di wòrdu lastimá. I mes un kaso ta […]
Brain Divided during a blind date
Funny animation movie about how our brain is divided during a blind date. Check out this incredibly well done CGI animated short film, by the […]
Tepnan pa laga bo relashon sano i duradero!
Tin asina tantu manera ku bo por … ku bo ta den un relashon sano i duradero. Despues di a buska asina hopi pa esunnan […]
Pa bo baila wals, bo mester di dos hende ku smak!
Mayoria di nos ta pensa ku dunamentu di “tur kos” di nos banda por laga nos kere ku un hende por bira e frei korekto. […]


text:
Pronóstiko di tempu pa Kòrsou i bisindario bálido te djaweps mainta 6:00 o.l., 14 di òktober 2021.
Pronóstiko
Pronóstiko di tempu pa Kòrsou i bisindario bálido te djaweps mainta 6:00 o.l., 14 di òktober 2021.
Kompilá: djárason 13 di òktober 2021, 05:00 o.l. (09:00 UTC).
Tempu: Shelu ta leve te parsialmente nublá ku visibilidat un poko limitá pa presensia di santu di Sahara. Durante awe nochi pa mayan mainta lo bira temporalmente hopi nublá ku áwaseru i posibilidat pa welek i bos.
Temperatura máksimo lo alkansá 33ºC i temperatura mínimo 27ºC.
Solo ta sali 06:25 i ta baha 18:18 o.l.
Bientu: Generalmente for di direkshon ost i moderá; forsa 3 te 4 (12 te 30 km/ora, 7 te 16 nudo). Prinsipalmente den áwaseru, ráfaga de bes en kuando basta fuerte; forsa 5 (31 te 39 km/ora, 16 te 21 nudo)
Situashon general: Un disturbio riba parti di Laman Karibe ta sòru pa un ambiente gradualmente mas húmedo e instabil riba nos region. Awa lo por kai riba diferente parti di nos isla i rondó di esaki. Bientu lo ta un poko suak durante e siguiente dianan, di manera ku e sensashon di kalor lo elevá un poko.
Kondishon di laman: Trankil te moderá ku altura di ola entre 0.5 i 1.5 meter (2 te 5 pia). E olanan di mas haltu lo ta den resake serka di kostanan.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djabièrnè mainta: Shelu lo kontinuá den bes en kuando hopi nublá ku bon chèns pa awa kai durante e siguiente dianan.
Meteorólogo: Coffie


text:
ORANJESTAD, 14 september 2020
Segun resumen di awe por tuma nota cu 24 persona mas a recupera, tin 14 caso nobo di Covid-19 cu a wordo registra di cual tur ta residente, total di activonan awo ta 1474, total di testnan haci ayera ta 266, di cual 52 test a wordo haci na laboratorio di hospital y e total di caso di fayecimento relata na Covid-19 a subi na 20. Forsa na famia di e fayecidonan
Hospital ta informa cu tin un total di 35 persona interna di cual 10 ta den cuido intensivo y 25 ta isola riba piso general.


text:
ORANJESTAD – E rol di gobierno pa stimula nos economia lo ta ainda mas efectivo ora nos usa tecnologia digital y automatisa tur nos actividadnan, sistemanan y servicionan di gobierno y esey ta meta di AVP. Asina candidato #14 riba e lista di Partido di Pueblo Arubano AVP a trece dilanti durante e presentacion di programa di partido. Bermudez ta un experto den informatica cu ta pusha iniciativa pa modernisa nos pais den e sector aki.
“Nos kier pa tur nos asuntonan, tur nos servicionan yega na tur hende y wordo bon maneha,” el a bisa. Una bes cu tin e aspecto aki avansa, lo por ripara cu e tin un efecto positivo riba otro areanan di nos bida. “Nos kier pa nos bida ta mas cu djis traha; pa bida ta yen di experiencianan bunita cu momentonan di alegria cu famia y amigonan. Tambe nos kier siguridad y prosperidad pa tur; ta pesey nos mester organisa tur nos asuntonan di un forma cu nos por biba e bida cu nos ta desea,” Bermudez a splica.
Door di automatisa procesonan compleho nos por simplifica proceduranan, haci nan mas accesibel pa tur hende, unda cu nan por ta, duna servicionan mas lihe y aumenta e grado di satisfaccion di tanto e ciudadano como e trahado di gobierno.
Bermudez ta splica cu segun e Programa di Partido di AVP cu yama ‘Padilanti: 2017 – 2021’, kier crea ta un red di servicionan digital di gobierno o sea “E-government”. Esaki lo haci Gobierno como organisacion accesibel, eficiente y transparente y asina e integridad di e organisacion gubernamental y calidad di e servicionan lo mehora grandemente.
Automatisa procesonan clave manera servicio di otorgamento di permiso, licencia, informacion, y hopi mas den Gobierno y haci nan mas accesibel riba Internet ta un punto importante pa mehora e rol di gobierno den comunidad.
“Ban scoge pa futuro di Aruba y no laga ningun hende spantabo cu pensamentonan cu ta sali di e scuridad di un pasado cu hamas nos kier bolbe bek na dje. Ban scoge pa bay padilanti y no patras!” e candidato a finalisa bisando na e publico anima cu a bin pa scucha e plan cu partido AVP tin pa futuro di Aruba.


text:
KRALENDIJK – Dunamentu di kuido di ‘Zorgverzekeringskantoor’ (ZVK) pa loke ta trata mandamentu afó pa motibunan médiko na Boneiru mester por bai mas efisiente. E ofisina ta spera pa mitar di e aña akí di bini ku un mehoransa.
Un bes mas e ofisina ta haña krítika for di komunidat di Boneiru. Burokrasia i servisio según e pashèntnan eseinan ta bou di midí, pasobra e atendementu atministrativo ora ta manda pashènt afó pa motibunan médiko esei ta mará na hopi regla i papeleo.
Mas efisiente
Atseline Winklaar, konsehero atministrativo di ZVK, tin konosementu di e krítika. “Tur keho ku nos risibí via e komishon, nos ta tuma nan na serio. Nos ta hasi nos bèst pa hèndel esakinan na satisfakshon. Dor di e kehonan ei nos por drecha nos servisio.
Pregunta den ‘Kamer’
Minister Edith Schippers di: “Volksgezondheid, Welzijn en Sport” a haña e siman akí pregunta por eskrito di e miembronan di “Kamer Van Laar i Bouwmeester (tur dos di PvdA). Nan ta puntra Schippers kua ta e medidanan ku e ta bai tuma pa manda bèk e burokrasia i drecha e servisio.
Tambe funshonamentu di e Dunadó di Kuido kolombiano Coomeva ta ser kuestioná dor di ‘kamer’. Ademas Van Laar i Bouwmeester ta hasi pregunta di henter e organisashon di mandamentu afó pa motibu médiko, kualidat di e mandamentu afó i e satisfakshon pa kada isla.
ZVK a sòru pa 7671 mandamentu médiko afó for di Bonaire, Sint Eustatius i Saba. E pashèntnan a bai entre otro Aruba, Curaçao, Kolombia i Hulanda. Aña pasá e ofisina a haña 44 keho relashoná ku ‘fakturanan’ ku nan a manda aden pa Coomeva i e servisio di ZVK.
Keho sin base
Segun Winklaar tur e kehonan ku a drenta no ta tur tabatin base. Na Boneiru a drenta 29 keho di kua solamente 10 tabatin base. Shete tabata trata di servisio.
Na Statia nan a entregá 8 keho, di kua solamente 2 tabatin base. Sinku tabata trata di servisio. Di e shete kehonan na Saba te ainda ta ún a keda deklará ku e tin base i sobrá ta den tratamentu. Na Saba kuater keho tabata trata servisio di ZVK.
Tin keho riba e trayekto ku ta kana struf pa loke ta trata e atministrashon na ZVK. Pashèntnan mester pasa hopi wowo di kadena durante e trayekto di mandamentu afó pa trato médiko. E ofisina tin un sistema atministrativo outomatisá nobo den uso. Winklaar:”Nos ta spera ku na final di yüni nos a saka tur enfermedat infantil for di dje.”
Wowo di kadena importante
Segun Winklaar tin dos prosedura diferente ora ta trata di mandamentu pa motibunan médiko for di Boneiru. Un prosedura ta pa manda pashèntnan Aruba i Kòrsou i e otro ta pa Kolombia i Hulanda. “ Pa kada prosedura mester pasa dor di algun paso. Nos no ke hasié difísil pa e pashèntnan, pero kada wowo di e kadena ta importante pasobra ZVK ta keda responsabel pa e servisio i pa e finansanan.”
E promé parti di aña akí ZVK ta kaba di efektuá e investigashon di satisfakshon di kliente ku a kuminsá aña pasá. A aserká tur pashènt ku a bai pa motibunan médiko Kolombia i Guadaloupe.
ZVK ta hasi un yamamentu na pashèntnan pa nan mèldu. “Nos sa tende hopi bes via medianan ku tin keho. Si nos sa kiko e kehonan ta nos por sigui drecha ku yudansa di e pashèntnan e servisio”, di akuerdo ku Winklaar.
Outor Belkis Osepa


text:
Tur caminda bo ta wak e, riba su scooter cu su helm bisti, semper c’un sonrisa riba su cara na caminda pa piki un auto pa laba. For di chikito auto tabata su pasion y tumando esey na cuenta el a crea un negoshi na unda semper e lo ta trahando cu auto. Tin un dicho ta bisa: “haci locual bo ta gusta y lo bo no mester traha niun dia den bo bida”. Esaki ta con Jerusho Ricardo Fernandez a logra haci e dicho ey un realidad!
Jerusho ta pensa cu si bo lo ta apto pa traha mas cu 8 ora, drumi poco, traha sin wordo paga na cuminsamento, traha sin tin vakantie, lanta tur dia cu e mes un pasion pa bo trabou sin importa e desafionan, tuma tur sorto di critica, ta humilde y siña di bo fout, tin un actitud di mente habri y positivo y tuma risico, lo bo ta exitoso den cualkier negoshi. Cu e ingredientenan aki bo lo por ta un empresario exitoso. Hopi empresario gusta pone cos agradabel y positivo so ora ta trata di nan negoshi, pero e ta tuma perservencia, sacrificio y dedicacion pa logra bo metanan.
“E compensacion y satisfaccion cu bo ta haña ora hende nan ta bin bek bo negoshi y haci uso di bo servicionan ta indescribibel”


text:
ORANJESTAD – Garage Centraal Aruba recientemente a haci un donativo special na Ateliers ’89, consistiendo di un tremendo Hyundai H1 12 Passenger Van.
Ta asina cu Garage Centraal Aruba ta duna apoyo na arte na Aruba den diferente manera, inclui patrocinio di actividadnanartistico, of actividadnan den beneficio di comunidad maneratrece e famoso speed painter Dan Dunn pa traha live arte den marco di un subasta na beneficio di Casa Cuna Progreso.
Riba e imagennan por ser mira e momento unda e director di Ateliers ’89, Elvis Lopez hunto cu Chrislene Arends ta ricibi e Hyundai H1 for di Mich Biegstraaten, Managing Director di Garage Centraal Aruba.


text:
6 di juli 2015: Dialuna ultimo Aruba Airport Authority N.V. a celebra un otro logro cu Insel Air Aruba, esta e inauguracion di e ruta Aruba-Medellin-Aruba. Esaki a sosode hunto cu partnernan den turismo y cu e Consul di Colombia na Aruba. Ta e intencion di e aerolinea Arubano pa habri varios otro rutanan directo pa otro ciudadnan na Colombia, asina Tita Iglesias, Marketing Manager di Insel Air Aruba a splica. E vuelonan aki ta dirigi na facilita e trafico entre Aruba y e pais cu tin 30% di e mercado Latino Americano den e turismo di nos isla. Jo-Anne Arends, Head Airline Marketing na Aruba Airport Authority N.V. a felicita Insel Air Aruba, referiendo na e ruta nobo como un destinacion hopi importante pa Colombianonan biahando pa Aruba pa vakantie y pa bishita famia, como tambe pa Arubianonan cu ta bishita Medellin pa vakantie of pa turismo medico. Esaki ta e di 10 destinacion pa Insel Air Aruba. Siman pasa Insel Air a cuminsa cu vuelo pa San Juan, Puerto Rico, un mercado cu a keda sin vuelo directo pa mas of menos shete aña. Pa mas di 20 aña a maneha e mercado aki, transportando alrededor di 130 mil pasahero pa aña. San Juan ta e hub pa transportacion aereo mas grandi den Caribe; mas di ocho miyon pasahero ta uza e aeropuerto aki anualmente. Actualmente, Aeropuerto Internacional Reina Beatrix di Aruba ta un di e aeropuertonan cu mas trafico den region Caribense, cu 31 aerolinea transportando mas o menos 2.3 miyon pasahero pa aña, principalmente for di Norte America, Sur America, Caribe y Europa. Ta remarcabel e desaroyo di rutanan potencial nobo pa Aruba, como tambe mantencion di rutanan existente di Insel Air Aruba. Otro siman nos lo inaugura e vuelo pa Sint Maarten, via di Santo Domingo na Republica Dominicana, asina Jo-Anne Arends a añadi, satisfecho cu e esfuersonan di e aerolinea y e aumento di trafico pa Aeropuerto Internacional Reina Beatrix. El a haya e vuelo cu Insel Air Aruba pa Puerto Rico uno excelente; unda cu tabata tuma anteriormente casi 10 ora pa yega Puerto Rico, cu e vuelo directo, incluyendo cuminda, e ta tuma solamente un ora y mey pa yega Puerto Rico for di Aruba. Representantenan di medionan di comunicacion di Aruba, como tambe stakeholders di AAA y Insel Air Aruba, incluyendo representantenan di Aruba Tourism Authority (ATA) y Aruba Hotel and Tourism Association (AHATA) tabata presente y a bay abordo di e Fokker cu capacidad pa 80 pasahero, networking y haciendo plannan, identificando y analisando partnershipnan potencial nobo. Insel Air Aruba ta bula dos biaha pa siman riba e ruta Aruba-Medellin-Aruba, riba dialuna y diahuebs. “Como aeropuerto nos ta hopi contento cu Insel Air a probecha di un otro oportunidad mas y mi ta kere cu nan ta bay ta hopi exitoso”, asina Jo-Anne Arends a subraya. Aruba Airport Authority ta enfocando riba planning y metanan di termino cortico y teniendo Insel Air Aruba como un partner ta un benchmark importante pa monitor. Concluyendo Jo-Anne Arends a splica cu tur plan pa termino cortico ta wordo desaroya paralelo na e plannan di termino largo di Aeropuerto y ta inclui mas vuelo y miho acomodacion.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
ORANJESTAD —
Den e ultimo siman, e cifranan di Covid 19 ta birandohopihaltona Aruba. For di e cifranan di e ola di Covid aki, ya por saca e siguiente conclusionnan;
- E gran mayoria di esnan cu ta hayando Covid ta personanan cu no a vacuna.
- E grupo di persona vacuna cu ta haya Covid, no ta bira hopi malo.
- Masha poco persona vacuna cu ta haya Covid ta drenta Hospital.
- Actualmente no tin niun persona vacuna cu tin Covid den cuido intensivo.
Esaki, Prome Minister Evelyn Wever-Croes a duna di conoce, ta un prueba cu e vacuna contra Covid ta hopi efectivo.
Mescos cu otro paisnan na mundo, na momento cu e casonan bay halto, esnan cu no a vacuna ainda, ta keda convenci pa tuma e vacuna. Awo na Aruba, mas di 800 persona ya a haci un cita pa tuma e vacuna y lo ricibi e vacuna den e siguiente dianan nos dilanti. Aruba a ricibi mas di 12 mil vacuna. Esaki kiermen cu actualmente tin hopi mas vacuna cu e peticion pa vacuna.
“Mi ta haci un apelacion na mayornan, pa nan hiba nan yiunan pa tuma e vacuna prome cu scol cuminsa bek pa nan no wordo perhudica den nan estudio si acaso nan haya Covid y mester bay den cuarentena of isolacion. Manera e conclusionnan cu a saca, e vacuna ta duna mas proteccion tanto na e hoben como e adulto contra efectonan pisa di e malesa aki.
E centro di vacunacion na Sta.Cruz, Centro Libertador Betico Croes (Sporthall) ta keda habri pa atende tur esnan cu kier tuma e vacuna. Laga nos probecha di esaki pa asina Aruba por recupera y prograsa”, Prome Minister a expresa.


text:
ORANJESTAD (AAN): Diabierna ultimo na IMAX theater nos a celebra ‘SDG Flag Day’. Como Parlamentario Shailiny Tromp-Lee a wordo invita pa participa na un actividad organisa door di e Comicion nacional di SDG.
SDG ta para pa ‘Sustainable Development Goals’ cu ta e metanan pa logra Desaroyo Sostenibel.
Na september 2015 e Asamblea General di Nacionnan Uni a adopta e Agenda 2030 dirigi riba Desaroyo Sostenibel cu tin cu conta pa tur hende cu ta biba riba e mundo aki. Esaki ta conta pa Aruba tambe.
SDGs ta encera un total di 17 meta cu tin cu fungi como guia pa yega na prosperidad y paz mundial. E metanan aki ta consisti di 5 pilar: e ser humano, planeta, prosperidad, paz y colaboracion. Un di e principionan fundamental di e metanan ta pa no laga ningun hende “atras”. E 17 metanan ta:
1: Fin na pobreza 9: Industria, Innovacion y Infrastructura
2: Cero hamber 10: Reduccion di desigualdad
3: Bon salud y bienestar 11: Ciudad y comunidadnan sostenibel
4: Educacion di calidad 12: Produccion y consumo responsabel
5: Igualdad di genero 13: Accion pa e clima
6: Acceso na awa limpi y sanitario 14: Bida bou awa
7: Energia limpi y pagabel 15: Vida riba tera
8: Trabou decente y crecemento economico 16: Institucionnan solido pa paz y husticia
17: Aliansa pa logra e metanan
Manera sr. António Guterres, secretario general di Nacionnan Uni, a bisa, mundo henter ta encontra nan mes den un momento critico pa loke ta trata e metanan di desaroyo sostenibel.
Mas di un aña despues di e pandemia mundial cu nos ta aden, miyones di hende a perde nan bida, e consecuencia pa e hende y pa nos economianan no tabatin precedente, y e esfuersonan pa logra recuperacion te awor tabata desigual, tin ora asta inhusto y no ta suficientemente orienta riba e metanan pa logra desaroyo sostenibel. E crisis mundial ocaciona pa e pandemia ta un menasa riba tur e avance y desaroyo logra te cu awor. E situacion actual sigur lo retrasa aun mas cu nos ta bay logra e metanan na 2030.
Asina mes Parlamentario Shailiny Tromp-Lee a uni na e expresion di nos Prome Minister cu pa Aruba e SDGs ta keda un prioridad apesar di e retonan cu nos tin como pais chikito. Awor mas cu nunca nos mester keda determina pa Aruba hunto cu mundo henter, traha den bon colaboracion pa logra e metanan di SDG y brinda paz, prosperidad y un planeta sano pa un y tur.
Door di duna atencion na e di 6 aniversario di e Metanan di Desaroyo Sostenibel, nos ta subraya nan importancia y ta enfatisa cu ta henter comunidad incluso nos gobierno, parlamento, sector comercial y nos NGOsnan hunto mester sigui enfoca riba desaroyo di solucionnan inovativo y sostenibel pa Aruba.
Un area cu sigur a keda impacta grandemente door di e pandemia ta nos enseñansa. E enfoke mester ta dirigi pa percura cu tur mucha ta ‘haal in’ e retraso y ta keda debidamente prepara pa sigui cu nan estudio exitosamente.
https://diario.aw/categories/noticia/politica/mester-sigui-enfoca-riba-desaroyo-di-solucionnan-inovativo-y-sostenibel-pa-aruba#sigProIde8bf050a89


text:
SVb Ta Clarifica Splitmento: “Reparatietoeslag” No Ta Forma Parti Di E Pensioen Di AOV
Recien Banco di Seguro Social, SVb, a informa comunidad di Aruba y pensionadonan en particular, cu a cuminsa cu splitmento di pensioen di parehanan pensionado. Esaki pa cumpli cu articulo 4 di e directivo 79/9 di Comunidad EEG cu ta indica cu ambos persona casa tin derecho riba pensioen di AOV.
Den e comunicado aki tambe a indica cu ora suma e dos pensionnan cu a split, hunto esaki lo ta mes un suma di e pensioen cu tabata ricibi prome.
Pa ilustra esaki lo uza un ehempel. Un pareha casa, cu ambos a biba henter nan bida aki na Aruba y tur dos a cumpli caba e edad di pensioen, ta ricibi prome cu e splitmento pa luna e suma di Afl. 1.780,- florin di pensioen di AOV mas tabata ricibi Afl. 200,- florin di reparatietoeslag. Pues en total e pareha tabata ricibi Afl. 1.980,- florin tur luna.
Aki mester aclaria cu e reparatietoeslag ta un compensacion cu Gobierno di Aruba ta otorga, mediante SVb, na e pensionado. E reparatietoeslag no ta forma parti di e pensioen di AOV. Siguiendo cu e ehempel anterior, na momento cu SVb split e pensioen, cada persona lo ricibi riba nan cuenta separa of e cuenta di banco hunto Afl. 890,- florin di pensioen di AOV mas Afl. 100,- florin di reparatietoeslag. Pues ambos persona ta ricibi Afl. 990,- florin pa luna. Si conta tur dos pensioen hunto, lo yega bek na Afl. 1.980,- florin.
SVb a manda un carta cu e decision di e splitmento pa tur pensionado casa. E decision cu SVb a manda ta menciona e suma di pensioen di AOV, esaki no ta inclui e reparatietoeslag. Manera a indica aki riba, e reparatietoeslag no ta forma parti di e pensioen di AOV, pero ta un compensacion di parti di Gobierno di Aruba.
Pues, biniendo na nos ehempel, e dos pensionadonan casa den nos ehempel, lo ricibi un decision cu ta menciona cu cada un tin derecho riba Afl. 890,- florin di AOV. E carta no ta menciona e suma di Afl. 990,- florin, cu ta e suma cu realmente ta keda deposita riba nan cuenta. Cada pareha por controla nan pensioen door di conta nan hunto. Den caso cu hunto nan no a ricibi e mes un suma cu prome, ta pidi e pensionadonan pa tuma contacto cu departamento di Pensioen di SVb na 527-2760.
Banco di Seguro Social, SVb, ta spera di por a aclaria dudanan cu por ta existi relaciona cu e splitmento di pensioen di AOV.


text:
APFA ta raporta riba e recuperacion di NPR 2011 y algun desaroyo reciente
Conforme e palabracionnan cu gobierno, mester logra e recuperacion di NPR 2011 mas tarda fin di 2025. E desaroyo di e recuperacion ta wordo midi segun e ‘trayecto di recuperacion critico’. E cifranan preliminario ta indica cu e grado di cobertura netto di NPR 2011 na final di 2013 tabata 77,5% y cu esaki e ta riba e trayecto di recuperacion critico. Pues pa 2013 no tabata necesario pa gobierno haci un contribucion adicional.
Lesa e comunicado di prensa completo.


text:
Oranjestad – Departamento di Asuntonan Economico, Comercio y Industria y Exprodesk (DEZHI) a organisa e prome edicion di e Tayer di Musica. E tayer aki a wordo financia pa Union Europeo den cuadro di e proyecto di COSME cu tin como meta fortalece empresanan chikito y mediano den region. Pa e ocasion aki e representante di Ecorys-COSME, Sr. Huib Poot mes tabata presente pa otorga e certificadonan na tur participante.
E Proyecto Exportando Creatividad su objetivo ta pa ekipa e Musico, Productor y Compositor cu e conocemento necesario con pa exporta su musica y comercialisa esaki, haciendo e un negoshi exitoso. E Tayer di Musica a tuma lugar na UNOCA riba 29, 30, y 31 di augustus y a finalisa cu un presentacion na tur ‘stakeholders’ na Departamento di Asuntonan Economico, riba 7 di september 2017.
E Tayer di Musica ‘Exportando Creatividad’ a wordo presenta pa e experto den e negoshi di musica, Sr. Carlos Delgado di Nex Consulting y Guira Music Publishing Company. Sr. Delgado a comparti su experiencia amplio y conocemento riba tereno di ‘Global Music industry’, ‘Music Publishing and Performing Rights’, ‘Recorded Music Distribution’, ‘Live Music’ y a finalisa cu e presentacion ‘Aruba Music Industry and its Export Potential’.
Durante e tayer, Asociacion di Musico y Artista Arubano (AMAA) a duna un presentacion na tur participante riba e posibilidadnan y beneficionan cu ta wordo brinda door di nan asociacion y e importancia pa bira miembro. Sra. Kadeon Austin di Caribbean Micro Finance Alliance tambe tabata presente pa informa tocante oportunidadnan di financiamento.
DEZHI atraves di Exprodesk kier a gradici e ‘consultant’ Sr. Carlos Delgado, Sr. Huib Poot di Ecorys-COSME, UNOCA, Departamento di Cultura Aruba, AMAA, Arubaanse Muziekschool, Stichting Musica, tur participante y coleganan di DEZHI cu a yuda pa haci e workshop aki uno exitoso, especialmente nos coleganan Clarina Geerman, Suhailah Maduro, Raul Croes, Xavier Boekhoudt y Judella Trim.
Exprodesk ta habri pa duna consulta, training y workshop na tur compañia y empresario cu tin interes pa exporta nan producto y servicio entre 8:00 am y 4:30 pm di dialuna pa diabierna. Nos ta situa na edificio di Sun Plaza, segundo piso. Pa mas informacion bishita nos website www.exprodesk.com y sigi nos riba pagina di facebook Exprodesk pa keda al tanto di tur actividad, specialmente e training y workshopnan cu Exprodesk lo ta ofreciendo den e siguiente luna di october!


text: KRALENDIJK – Djasabra 25 di yanüari, entre 00.15 i 2.45 di mardugá, a tene kòntròl di alkohòl na diferente sitio. E kòntròlnan a tuma lugá na Bulevar Gobernador Nicolaas Debrot, na altura di yagthaven, na e sitio di stashoná situá na Kaya L.D. Gerharts, enfrente di FORMA i den Centrumgebied. A kontrolá un total di 26 vehíkulo, 7 shofùr a supla hopi mas haltu ku e kantidat permiti di 220 ugl, i a duna nan un prosès verbal pa maneha bou di influensia. Dies shofùr di skuter a haña un aviso komo ku nan no tabatin hèlm bisti. A detené un hòmber di inisial R.R.N.M. di 31 aña den Centrumgebied en konekshon ku buracheria públiko.


text:
Stress & Anxiety - Special Coronavirus Special
Manage episode 273830253 series 2801599
Stress & Anxiety- Special Coronavirus Bonus
Con e stress ta afecta bo salud mental? Kico ta sentimento of pensamento nan normal cu situacion di crisis manera Covid-19 ta trece dilanti?- Con nos por proteha nos salud mental?
Esaki ta pregunta nan cu episodio 3 den e series di episodes special Coronavirus Bonus ta cubri. Den e episodio aki Career iq hosts Kareline vd Linden y Darice Solognier ta tene un entrevista cu psicologo Mayrene Ras-Croes.
Mayrene Ras-Croes ta psicologo di Blooming Minds Aruba y ta duna nos tip nan con nos por take care di nos salud mental durante e temporada di Covid-19 unda nos bida a cambia completo.
Si tin cualkier pregunta, feedback - por semper reach out na nos na: info@careeriqaruba.com of riba nos medio nan social: FaceBook y Instagram: Career iq Aruba.
97 afleveringen


text:
Mi ta víktima di violensia
Schadefonds Geweldsmisdrijven t’ei pa víktima di krímen violento, ku dor di esaki tin òf tabatin problemanan físiko i/òf síkiko grave. Schadefonds Geweldsmisdrijven ta mantené e siguiente kondishonnan.
1. Bo ta víktima di krímen violento kometé intenshonalmente
Mester ta trata di un un krímen violento kometé intenshonalmente. Esaki ta nifiká ku e violensia kontra bo tabata intenshonal òf a menasá bo ku esaki. Aki por pensa riba:
- maltrato físiko
- ladronisia ku violensia (manera atrako na kas, den negoshi òf riba kaya)
- menasa ku violensia i/òf un arma
- violashon i agreshon seksual (ofensanan seksual)
- violensia doméstiko
- stalking
- pegamentu di kandela kaminda e víktima a kore peliger
- trafikashon di hende
Desgrasia no ta kai bou di esaki. Un ehèmpel: Un hende den su purá ta kana dal den bo. Dor di esaki bo ta kai i kibra bo pia. Esaki ta un desgrasia, e no ta un krímen violento intenshonal.
2. Bo tin òf tabatin leshon grave dor di e krímen violento
Schadefonds t’ei pa víktima ku leshon grave. Esaki por ta leshon físiko i/òf mental (síkiko). Pa Schadefonds un leshon ta konsiderá grave ora bo a risibí tratamentu médiko diferente bia, e rekuperashon a òf ta tarda òf e no ta posibel mas. Algun ehèmpel di esakinan ta:
- un pia òf man kibrá ku a rekerí un operashon
- pèrdida permanente di holó i/òf smak
- pèrdida di un djente, kis òf wowo
- un trastorno di stress postroumátiko
Schadefonds mester di dokumentunan médiko tokante bo problemanan físiko i/òf síkiko. Pa problemanan síkiko ta wak si bo ta bou di tratamentu serka un spesialista ku registrashon BIG, ku marka di servisio NIP ku nota básiko di sikodiagnóstiko (BAPD), ku registrashon NVO ku nota básiko di diagnostiká (BAD) òf un kontrato ku e Ofisina di Kuido Médiko. Bo por puntra esun ku ta tratá bo pa esaki.
Pa sierto krímen violento Schadefonds semper ta asumí ku bo tin un leshon síkiko grave: por ehèmpel den kaso di agreshon seksual òf violashon, violensia doméstiko, i menasa ku kuchú òf arma di kandela. Den e kasonan aki bo no mester ta bou di tratamentu di un sikólogo òf sikiater pa por haña un kompensashon. Esaki ta yamá ‘suposishon di leshon grave’.
Schadefonds ta traha huntu ku konseheronan médiko. Nan ta wak e informashon médiko ku bo a agregá (dokumentonan di bo dòkter òf esun ku ta trata bo ku informashon tokante bo keho/leshon). Esaki nan ta usa pa determiná si ta trata di un leshon grave. Den sierto kaso tambe nan por pidi informashon médiko èkstra serka bo dòkter di kas òf esun ku ta tratá bo. Esaki nan ta hasi solamente ku bo konsentimentu.
Pa por evaluá e leshon, Schadefonds ta usa solamente informashon di e spesialistanan ku tin un ku registrashon BIG, ku marka di servisio NIP ku nota básiko di sikodiagnóstiko (BAPD), ku registrashon NVO ku nota básiko di diagnostiká (BAD) òf un kontrato ku e Ofisina di Kuido Médiko. E instrukshonnan pa determiná e leshon ta inkluí den un lista di leshon. E lista di leshon ta duna un bista kua ta e leshonnan mas komun i kua ta e kompensashon ku ta aplikabel pa esaki.
3. E krímen violento a tuma lugá den Hulanda Karibense
E krímen violento mester a sosodé den Hulanda Karibense. Si e krímen violento a sosodé a bordo di un barku òf avion Hulanda Karibense, tambe bo por bin na remarke serka Schadefonds. Si bo no ta biba den Hulanda Karibense, pero a bira víktima di violensia aki, tambe bo por hasi un petishon. Víktima di krímen violento ku a tuma lugá na Hulanda Oropeo, nos ta referí na e wèpsait www.schadefonds.nl.
4. Bo no a forma parti di e krímen violento
Lo wak bo propio ròl den lokual a sosodé. Ehèmpelnan ta:
- si ta bo a usa violensia promé ;
- si bo a provoká e otro;
- si bo ta okupá bo mes ku aktividatnan kriminal (manera bendementu di droga).
Si bo tin parti den e krímen violento ta posibel ku bo no ta risibí nada òf bo ta risibí un kompensashon mas abou.
5. No ta kompensá e daño di otro manera
Bo ta haña kompensashon di Schadefonds solamente si e daño no ta kubrí dor di e malechor òf dor di un kompania di seguro. Sí, bo por apliká na Schadefonds si bo no sa si bo ta bai haña sèn di otronan. Si al final tòg bo risibí kompensashon di e malechor òf kompania di seguro, por ta asina ku bo tin ku paga bèk e suma risibí di Schadefonds.
Den su desishon, Schadefonds por tene kuenta tambe ku e suma ku e malechor tin ku pagá bo. E ora ei bo no tin nodi di paga bèk despues.


text:
WILLEMSTAD – E entusiasmo pa e proyekto di guia pa ‘rekenen’ pa muchanan di skol, di Fundashon Tur ta Konta, ya ta surpasá ekspektativa. Den un tempu rekòrt e Fundashon a haña 80 profeshonal ku ta bon den sifra, pa fungi komo tutor. Nan ta koperá boluntariamente ku e programa pa yuda alumnonan di grupo 6 pa 8 di Skol di Fundeshi komprondé i traha sòm i matemátika. A lanta Fundashon Tur ta Konta na sèptèmber 2014 i na desèmber último e muchanan a kuminsá haňa asistensha.
Eks promé minister, Etienne Ys ta inisiadó di Fundashon Tur ta Konta. E ta splika ku el a haňa e idea pa lanta e fundashon, ora e tabata yuda su yunan ohochi (14) ku hùiswèrk di rekenen. Etienne Ys a realisá ku asistensha individual na muchanan ku mester haña yudansa ku rekenen ta hopi efektivo.Konsiente dje hecho ku banda di su yunan, tin hopi mucha na Kòrsou ku tin mester di e guia aki, a lanta e fundashon.
Etienne Ys den kombersashon ku Dulce Koopman
Direktiva di Skol Katóliko a indiká e skolnan ku aktualmente ta partisipá den e proyekto, i Direktiva di Skol Públiko (DOS) a indiká dos skol, ku e Fundashon lo kuminsá traha kuné e próksimo aña eskolar.
Fundashon Tur ta Konta mes no ta skohe e muchanan. Skol ta informá e Fundashon ta kua ta e muchanan ku ta bin na remarke pa partisipá. E bèilès ta tuma lugá un biaha pa siman den un lokalidat na e skolnan mes. Etienne Ys ta enfatisá ku tur loke ku e fundashon hasi ta tuma lugá den konsulta ku skol i ku e mayornan, E asistensha ta dura un aña eskolar kompleto.
Outor Dulce Koopman


text:
Oranjestad-Manera ya ta conoci Harley-Davidson a adopta luna di mei como e “Women Riders Month” pa dje forma aki duna reconocimento na tur hende muhe cu tabatin y tin e curashi di tuma “life by the handlebars of a Harley-Davidson”.
E mundo di Harley-Davidson pa hopi decada tabata consisti predominantemente di biker masculino. Manera e añanan a transcuri mas y mas hende muhe a tuma e curashi di cumpra su propio Harley-Davidson y awendia nan ta ‘respected riders’ di Harley-Davidson rond mundo completo.
Pa duna “Women Riders Month” mas contenido, Harley-Davidson na 2009 a dicidi di organisa e prome Ladies of Harley Ride, mescos cu akin a Aruba. Pues e aña aki nos ta celebrando nos di 6 aña di Ladies of Harley Ride.
E aña aki nos kier dedica nos Ladies of Harley Ride na cada un hende muhe cu a sobrebibi e malesa di cancer. Pa e motibo aki nos lo haci un donacion na Mary Joan Foundation. For di awo caba nos kier anuncia cu e diabierna dia 8 di mei nos lo saca un ride pa bay Mary Joan Foundation y haci entrega di e check como donacion.
Ladies of Harley Ride lo cuminsa diabierna dia prome di mei di 6pm – 10pm na House of Cake na Savaneta cu un tremendo anochi di inscripcion combina cu diferente wega, musica, bar y cushina bon surti. Prijs di inscripcion ta Afl 50 y esaki ta inclui 2 t–shirt, un pin conmemorativo di e di 6 Ladies of Harley Ride, cuminda y bebida pa dia 3 di mei.
Nos ta continua cu nos celebracion di biaha diasabra dia 2 di mei cu nos Night Ride, cu lo cuminsa y termina na House of Cake cu tremendo ambiente.
Y pa finalisa dia 3 di mei ta e 6th annual Ladies of Harley Ride cu lo sali for di House of Cake cu un recorido rond di Aruba, cu 2 diferente stop. Lo tin bebida pa refresca tur garganta. Aki lo tin algun competencia entre e bikernan cu premionan masha atractivo. E dia aki nos lo termina na nos mesun punto di salida cu un gran evento combina cu musica y bike show. Pues lo bay tin tremendo ambiente y hopi premio y sigur cu nos bar y cushina lo ta bon surti.
Manera e nomber mes ta bisa y pa e prome 4 añanan, e Ladies of Harley Ride tabata exclusivamente pa Lady Bikers. Pero e aña pasa aki HOG Aruba Chapter, a dicidi di rindi tributo na tur e Lady Biker di Aruba. Y e aña aki esaki lo ta e caso atrobe na unda nos tambe lo contribui na e bunita gesto di e damanan cu a logra gana e lucha contra cancer.
Con nos lo haci esaki? Invitando tur cabayero Harleysta tur cabayero Biker pa join nos hende muhenan e aña aki den e Ladies of Harley Ride. Aruba ta bay conoce hopi biker cu kier yuda fundacion di Mary Joan pa nan por sigui yuda pueblo den e bataya aki.
Pues Cabayeronan, ban join HOG Aruba Chapter y duna honor na tur Lady Bikers y tur Lady Cancer Survivor participando activamente fin di siman di prome, 2 y 3 di mei den Aruba y Harley-Davidson su di 6 edishon di “Ladies of Harley Ride”.
Tambe nos kier enfatisa cu apesar cu e ta un ride organisa pa Harley-Davidson y HOG Aruba Chapter, tur tipo y marca di bike ta bonbini pa participa den e haci e evento aki. Si bo tin scooter, quad of trike, no importa e marca, tur cabayero biker ta bonbini pa participa y compaña nos hende muhenan den e tremendo ride aki.
Cu hopi gratitud nos ta menciona nos sponsornan cu ta haci e ride di e aña aki posibel cu ta Harley-Davidson Aruba, House of Cake, Neutrogena, Balashi, Aledda N.V. y MIPA professional coating. Un danki hopi grandi di curazon na nomber di HOG Aruba Chapter.